MOTOR blog » Evro-savet FIA pozdravlja ambicioznu strategiju bezbednosti saobraćaja na putevima Evro-savet FIA pozdravlja ambicioznu strategiju bezbednosti saobraćaja na putevima – MOTOR blog\nEvro-savet FIA pozdravlja ambicioznu strategiju bezbednosti saobraćaja na putevima\nStrategija bezbednosti saobraćaja na putevima koju je nedavno usvojila Evropska komisija, pokreće novu deceniju akcije u cilju smanjenja broja saobraćajnih nezgoda na putevima, povreda i fatalnih ishoda u toku narednih deset godina. Sedam ključnih oblasti u kojima će se odvijati ove aktivnosti obuhvataju: bezbednija vozila, bezbedniju putnu infrastrukturu, upotrebu tehnologija vozilo-vozilo i vozilo-infrastruktura, obuku i edukaciju korisnika puteva, bolju primenu zakonskih mera i propisa, uvođenje ciljeva u pogledu nastradalih u saobraćaju na putevima i veću pažnju posvećenu motociklistima.\nSa strategijom koja ima za cilj smanjenje od 50% poginulih na putevima, Evropska komisija je poslala jak signal zemljama-članicama i svim ostalim akterima u vezi sa njihovim opredeljenjem da smanje broj poginulih i povređenih na putevima. Više od 100.000 poginulih na putevima Evrope može da se izbegne do 2020. godine.\nUtvrđivanje realnih ciljeva smanjenja nastradalih u saobraćaju na putevima je takođe novina u ovoj strategiji. Razvijanje zajedničkih definicija “teških” i “lakih” povreda biće polazna tačka koja će dovesti do definisanja zajedničkog cilja smanjenja nastradalih širom Evrope. Ti ciljevi treba da budu zastupljeni i u nacionalnim ciljevima smanjenja nastradalih u saobraćajnim nezgodama na putevima, s obzirom da dosadašnja iskustva pokazuju da to može da se postigne. Najveći izazov u narednoj deceniji će ipak biti smanjenje stope poginulih motociklista. Dosadašnji napori nisu urodili plodom.\nČlanovi Evro-saveta FIA, čiji je AMSS član (Republika Srbija je članica Saveta Evrope) i nacionalni automobilski klubovi posvećeni su postizanju navedenih ciljeva i aktivno učestvuju u tome. Razvoj tehnologije koja se odnosi na vozila, bezbedna infrastruktura, edukacija i trening ne odnose se samo na motorizovane putnike, već i na sve ranjive učesnike u saobraćaju i motocikliste.\nNapori koje su Evropska unija i nacionalne vlade uložile u bezbednost saobraćaja na putevima u prethodnoj deceniji isplatili su se u potpunosti. Evropski putevi su bezbedniji, a za devet godina Evropa je smanjila broj poginulih za više od 25%, broj povređenih za oko 10%, uprkos ukupnom povećanju obima drumskog saobraćaja od 25%.\nVodeća uloga koju ima Evropska unija na ovom planu ključni je momenat u globalnoj akciji posvećenoj bezbednosti saobraćaja na putevima. Decenija akcije za bezbednost saobraćaja na putevima koju je usvojila Generalna skupština Ujedinjenih nacija u martu mesecu, ima za cilj spasavanje pet miliona života na globalnom nivou u toku naredne decenije.\nEvro-savet FIA pozdravlja ambicioznu strategiju bezbednosti saobraćaja na putevima was last modified: October 28th, 2010 by Goran Aničić\nAMSSEvropska komisijafiaStrategija bezbednosti\nProslavljenoj Scania R seriji titula kamiona godine


SNSD glasala za zakon o PDV-u, ali neće za ukidanje institucija Srpske – mojKontakt portal – Radio Televizija Kontakt\nTegeltija je istakao da je SNSD glasao za zakon o PDV-u jer su taj zakon usvojile sve zemlje u Evropskoj uniji, ali da nikada neće glasati za ukidanje institucija Srpske.\nOn je podsjetio da su radnici Republičke uprave carina ostali bez posla, završili “na ulici” i da ni danas ne rade iako imaju pravosnažna sudska rješenja, te da su ostali bez posla samo zbog svoje nacionalne pripadnosti jer su tvrdili da se u novoj upravi mora napraviti novi nacionalni balans.\nTegeltija, koji je i ministar finansija Republike Srpske, naglasio je da nikada ne bi dozvolio da isti PDV plaćaju oni koji kupuju hljeb i dječiju hranu i oni koji kupuju skupe automobile.\n“Iz moje perspektive, kao ministra finansija, da Republika Srpska ima svoj poreski suverenitet, garantujem da građani Srpske ne bi plaćali istu stopu PDV-a i oni koji kupuju hljeb i dječiju hranu kao oni koji kupuju automobile od 150.000 evra”, rekao je Tegeltija.\nOn je istakao da uporedni podaci pokazuju kako izgleda kada ova vlast prikuplja poreze, a kako kada to radi vlast u kojoj učestvuje PDP, prenosi “SNSD info”.\n“Što se tiče dijela poreskog suvereniteta, koji je ostao na Srpskoj, kada su u pitanju direktni porezi na samo dva pokazatelja vidi se kako to izgleda kada oni prikupljaju poreze, a kako kada mi to radimo, 2005. godine ukupno je prikupljeno 130 miliona maraka direktnih poreza u Srpskoj, a u 2012. godini prikupljeno je više od 340 miliona KM poreza, a iste su stope i poreza na dohodak i poreza na dobit i 2005. i 2012. godine”, naveo je Tegeltija.\nOn je dodao da je 2005. godine prikupljeno 550 miliona KM doprinosa, a 2012. godine više od 1,3 milijarde KM.\nTegeltija je rekao da Republika Srpska nikome neće otpisati i oprostiti poreski dug, ali da neće ni zatvoriti nijedno preduzeće dok god postoji šansa da ono radi i zapošljava radnike.\n“Pitanje Zakona o načinu izmirenja poreskog duga i mogućnosti konverzije duga u akcije postoji u zakonu o Poreskoj upravi. Upravo je Ministarstvo finansija insistiralo da se to isključi, jer je ostavljalo mogućnost da bilo koja Vlada Srpske donosi podzakonske akte i definiše način konverzije duga u akciju. Insistirali smo da način konverzije duga u akciju samo može da propiše Narodna skupština kako je to sada definisano zakonom”, naglasio je Tegeltija.\nOn je ponovio da PDP ne bi smio da govori o poreskom sistemu Republike Srpske jer su oni, zajedno sa svojim koalicionim partnerima, srušili poreski suverenitet Srpske, te da je ta partija formirala Upravu za indirektno oporezivanje na nivou BiH, na koju su prenijeli preko 60 odsto poreskih prihoda, kao i da su na BiH prenijeli kompletnu i zakonodavnu i izvršnu vlast kada je riječ o indirektnim porezima.\nTegeltija je naveo da “Optima grupa”, koju PDP kritikuje, zapošljava 2.800 radnika, a “Svislajon” u Trebinju 1.100 ljudi.\nOn je dodao da je “Optima grupa” platila od svoje privatizacije preko 130 miliona KM direktnih poreza, te da je dug Rafinerije nafte u Brodu naslijeđen iz perioda prethodne vlasti, kao i da je “Optima grupa”, prije procesa privatizacije, preuzela obaveze da taj dug isplati u određenom vremenskom periodu.\n“Nemam nikakav poseban osjećaj prema bilo kom vlasniku kapitala, bez obzira da li dolazio iz Srbije ili Rusije, ali `Svislajon grupa` u ovom trenutku zapošljava više od 1.100 radnika. Vlada Srpske ili ja zaista ne možemo zamisliti situaciju kada bi taj kolektiv prestao da radi u Trebinju i kakve bi to posljedice imalo za taj grad i za tu regiju”, zaključio je Tegeltija.\nMandela i dalje kritično, ali bolje


Održana javna rasprava o Nacrtu Zakona o radnom angažovanju zbog povećanog obima posla u određenim delatnostima\nJavna rasprava o Nacrtu zakona o radnom angažovanju zbog povećanog obima posla u određenim delatnostima održana je 17.09.2021.godine u sali Skupštine AP Vojvodine u Novom Sadu, gde su pored predstavnika Ministarstva za rad, Republičke poreske uprave i Inspekcije rada, prisustvovali i predstavnici sindikata.\nPredstavljen je Nacrt Zakona, a sve njegove odredbe su pročitane i obrazložene, uz ,,pogodnosti i prednosti,, koje će ovaj Zakon doneti zaposlenima i poslodavcima. Proširen je spektar delatnosti, za razliku od prethodnog Zakona o pojednostavljenom radnom angažovanju na sezonskim poslovima u određenim delatnostima sa radno angažovanih lica u poljoprivredi, na sektor građevinarstva, ugostiteljstva, administrativnih i pomoćnih uslužnih delatnosti u turizmu, poslovi pomoći u kući za potrebe fizičkih lica i poslove čišćenja za potrebe stambenih zgrada.\nTakođe, predviđa se da poslodavac može da angažuje lica u skladu sa ovim zakonom najviše do 180 dana u toku kalendarske godine, s tim da radno angažovanje istog lica kod konkretnog poslodavca ne može da traje duže od 15 dana tokom jednog kalendarskog meseca.\nViše puta je kao glavna prednost ovog Zakona isticano da je prijava i odjava radno angažovanih lica izuzetno jednostavna i da se može izvršiti za svega nekoliko minuta, a da će doprinosi za penzijsko osiguranje iznositi svega 355,00 dinara dnevno.\nNacrt zakona o sezonskom radu svedoči o namerama da se legalizuje nastavak surove eksploatacije radnika, a da se to predstavi navodnom brigom za njihovu egzisteniciju, zbog čega su i predstavnici Saveza samostalnih sindikata Srbije izašli iz Radne grupe za pripremu Nacrta zakona i izrazili svoj jasan negativan stav o istom.\nU praksi, navedenim zakonom ukoliko se isti usvoji, to bi značilo eksploatisanje velikog broja radnika, koji će se kasnije bez ikakve procedure koja je utvrđena za zaposlene Zakonom o radu, moći samo otpustiti i to prostom odjavom bez posebnog postupka. Ljudi koji bi bili na ovakav način radno angažovani su apsolutno obespravljeni, bez prava koja ostvaruju zaposleni u radnom odnosu, kao što su pravo na godišnji odmor, porodiljsko odsustvo, topli obrok, regres, upozorenje...nemaju ugovore o radu niti im se dostavljaju rešenja o njihovim pravima. Radno angažovanje vrši se na osnovu ,,usmenog ugovora-na reč,, a vrlo je upitna i bezbednost i zdravlje na radu ovih lica, što može biti naročito opasno u građevini.\nNavedenim nacrtom ugrožavaju se pre svega prava radnika i njihova sigurnost, a zbog mnogih zloupotreba, došli bi u opasnost da poslodavci u buduće sa zaposlenima zaključuju većinom ovakvu vrstu radnog angažovanja, čime nemaju nikakve obaveze prema radnicima, pozivaju ih kad im zatrebaju u toku godine (ali ne više od 180 dana) i mogu ih otpustiti kad god požele bez ikakve komplikovane procedure koja se mora poštovati kod redovnog radnog odnosa. Zaposlenom navodno ide radni staž, ali po minimalnoj osnovici i zdravstveno osiguranje samo za slučaj povrede na radu i profesionalnog oboljenja, međutim isti nije u radnom odnosu i nema prava koja imaju zaposleni.\nJavna rasprava se završila oko 14 časova uz poziv da svi zainteresovani dostave svoje predloge i sugestije do 22.09.2021.godine.


Maškarada u virtuelnom svetu; pobedničke maske na bilbordu grada – Srbija NAŠA Zemlja\nMaškarada u virtuelnom svetu; pobedničke maske na bilbordu grada\nby admin February 18, 2021, 8:50 am 1.4k Views\n“Da se ne bi prekidala tradicija obeležavanja početka prolećnog ciklusa pokladnih običaja i da bi se ispoštovale epidemijske mere Maškarada, jedan od najposećenijih događaja muzeja, ovoga puta okupiće najkreativnije na internetu. Neophodno je da učesnici defilea pošalju svoje fotografije na kojima su sa određenim maskama”, kaže muzejski pedagog Vladimira Stanisavljević.\n„Svi koji žele da učestvuju u onlajn Maškaradi trebalo bi da izrade maske, da se fotografišu, ako je moguće po danu i u što većoj rezoluciji jer će pobednička maska, kako individualna, tako i grupna, biti izložena na bilbordu u centru grada.“\nStanisavljevićeva kaže da su Maškarade spoj tradicije i kreativnosti.\n„Ta povorka je bila deo običajne prakse u selima povodom belih poklada kojima se najavljuje veliki uskršnji post. Tada je dozvoljeno i lascivno ponašanje, preterivanje u jelu i piću da bi posle usledio najstroži post pred Uskrs.“\nUčesnici Maškarade trebalo bi da fotografije sa maskama i sa podacima o autoru pošalju do 22. februara na elektronsku adresu pedagoska.sluzba@muzejvojvodine.org.rs. Glasanje za najbolju pojedinačnu i grupnu masku biće organizovano preko fejsbuk stranice Muzeja Vojvodine od 23. do 28. februara, a pobedničke maske biće izložene na bilbordima u gradu.\nPovodom 26. Maškarade Muzeja Vojvodine, Odeljenje za pedagoški rad i odnose s javnošću pokrenulo je ciklus radionica na temu „Maske i mašakarade“ namenjene deci uzrasta od pet do 10 godina.\nZbog velikog interesovanja biće organizovana i druga po redu radionica „Neće T. Reks Steva na maškaradi da zeva“, u nedelju, 21. februara u 11 časova gde će deci biti predstavljeni narodni običaji i način maskiranja u prošlosti, za vreme uskršnjih poklada.\nAmerikanci klonirali izmrlu vrstu tvora\nby admin February 21, 2021, 8:14 am\nSpektakularna fotografija sletanja rovera na Mars\nby admin February 20, 2021, 2:06 pm\n“Pomozi retkima” kako bi se povećala vidljivost osoba obolelih od retkih bolesti (AUDIO)\nby admin February 20, 2021, 1:35 pm\nby admin February 19, 2021, 3:52 pm\nby admin February 19, 2021, 2:50 pm\nHari i Megan se ne vraćaju u kraljevsku porodicu\nby admin February 19, 2021, 1:17 pm


SLUČAJ LIJANOVIĆ & Co: Jerko će ipak imati sedam godina da razmisli i preispita svoju prošlost! – SirokiBrijeg.info\nNaslovnica Vijesti Crna kronika SLUČAJ LIJANOVIĆ & Co: Jerko će ipak imati sedam godina da razmisli...\n‘Presuda Vrhovnog suda FBiH, kojom je bivšem federalnom ministru poljoprivrede, vodoprivrede i šumarstva Jerki Ivankoviću Lijanoviću izrečena kazna zatvora u trajanju od 7 godina, je pravosnažna, i taj postupak nema nikakvu vezu sa predmetom pred Sudom BiH”, poručeno je iz Kantonalnog tužiteljstva Tuzlanskog kantona radi, kako navode, pogrešne percepcije javnosti da je nakon oslobađajuće presude Suda BiH u predmetu Jerko Ivanković Lijanović i drugi, isti oslobođen krivnje i u predmetu u kojem je protiv njega i drugih osoba optužnicu podiglo ovo Tužiteljstvo.\n”Vrhovni sud FBiH je donio osuđujuću pravosnažnu presudu za bivšeg federalnog ministra Jerka Ivankovića Lijanovića i izrekao mu kaznu zatvora u trajanju od sedam godina zbog kaznenog djela udruživanje radi činjenja kaznenih djela počinjenog u sticaju sa produženim kaznenim djelom zloupotreba položaja i ovlaštenja, a vezano za nezakonitosti prilikom dodjele poticaja poljoprivrednicima na području TK i FBiH u periodu od 2011. do kraja 2014. godine”, podsjećaju.\n”Pravosnažnom presudom se od Lijanovića oduzima imovinska korist pribavljena kaznenim djelima u iznosu od oko 653.000 KM. Istom presudom je za Stipu Šakića izrečena kazna zatvora u trajanju od jedne godine i novčana kazna od 18.000 KM. Ranije su u ovom predmetu donesene pravosnažne presude za Merseda Šerifovića i Suada Čamdžića, koji su osuđeni na kazne zatvora u trajanju od po dvije godine i šest mjeseci, te je od Šerifovića oduzeto 50.000 KM, a od Čamdžića 70.000 KM imovinske koristi pribavljene kaznenim djelima. U ovom predmetu je ranije osuđen i Edin Ajanović na jednu godinu zatvora”, poručeno je.\nPrethodni članakKošarkaši Širokog u završnici “matirali” Spars usred Pecare\nSljedeći članakPoziv svim građanima Širokog Brijega koji imaju što podnuditi biciklistima turistima na info-dan


Saradnju CJB i granične policije podići na | Trebinje Live\nTREBINJE – Saradnju CJB i granične policije podići na veći nivo\nTREBINJELIVE 22. 03. 2016. - 14:47h\nSaradnja Centra javne bezbjednosti /CJB/ Trebinje i Granične policije BiH je na zadovoljavajućem nivou, ali se zbog mogućeg kretanja izbjeglica ovim područjem, mora podići na još viši stepen bezbjednosti, zaključeno je danas na sastanku načelnika trebinjskog CJB Žarka Lakete i direktora Granične policije BiH Zorana Galića.\nLaketa je novinarima rekao da je saradnja na visokom nivou, te da su razgovarali o mjerama koje bi trebalo preduzeti ukoliko, eventualno, migranti krenu prema dijelu granice BiH koji pokriva CJB Trebinje.\n„Saglasili smo se da je neophodno zajedničko djelovanje i prezentovali planove za sprečavanje talasa izbjeglica preko naše zone odgovornosti“, istakao je Laketa, dodajući da je ovo prva zvanična posjeta menadžmenta Granične policije BiH ovom CJB.\nGalić, sa kojim su na sastanku bili i njegovi saradnici, rekao je da za sada Granična policija BiH nema informacija da bi izbjeglice preko Albanije i Crne Gore mogle krenuti prema Hercegovini.\n„Sa profesionalnog stanovišta, smatram da je nerealna ocjena da ta ruta kretanja ide preko ove teritorije“, istakao je Galić, napominjući da nije bilo krijumčarenja migranata na ovu teritoriju.\nOn je naglasio da su, zahvaljujući dobroj saradnji sa CJB Trebinje, kao i kolegama iz Crne Gore, spremni da odgovore tim izazovima, ukoliko do njih dođe.


Nikolina Makivić i Prointer za podršku mladim talentima – DOM INFO |\nKompanija Prointer ITSS u novom promotivnom spotu je naglasila značaj ulaganja u nauku i mlade talente. Junak nove video priče je Banjalučanka Nikolina Makivić koja kao istraživač na doktorskim studijama u Parizu radi na projektu unapređenja baterija.\nStipendiju za njeno školovanje na čuvenoj Sorboni dala je upravo kompanija Prointer ITSS iz Banjaluke. Mlada naučnica se nada da će spot koji je snimila biti podstrek da se još više novca kod nas izdvaja za nauku i inovacije.\n“Sigurna sam da će Prointer i na ovaj način dati doprinos stvaranju svijesti o važnosti ulaganja u znanje i talentovane mlade ljude kako bi ostali u svojoj zemlji.”, ističe Makivićeva.\nNikolina Makivić je čistom desetkom završila banjalučki Tehnološki fakultet, a kao najbolji student u istoriji fakulteta dobila je zlatnu značku “Nikola Tesla”.\nUspjeh nije izostao ni na master studijama fizičke hemije za nano-nauke na Univerzitetu Pariz Didro.\nNikolinina poruka mladima je da će do željenog cilja doći ako vjeruju u sebe i rade ono što vole.


manifestacija Arhive - Dan u Beogradu\nNaslovna » Arhive po tagovima: manifestacija\nArhive po tagovima: manifestacija\n21. septembar 2016. Festivali 0\n26. maj 2014. Izlasci Komentari su isključeni na Mikser House: Lepi i voljeni Meksiko\n30. april 2013. Festivali Komentari su isključeni na Maj mesec matematike M3 do 29. maja\n26. april 2013. BG svaštara Komentari su isključeni na „Jevremova – ulica susreta“, 28. aprila\nBINA 2013 od 18. do 30. aprila\n13. april 2013. Izložbe 0\nOsma Beogradska internacionalna nedelja arhitekture (BINA), održaće se od 18. do 30. aprila, a tema je „Razotkrivanje arhitekture“.\nNoć otvorenih ateljea 2013, od 26. do 28. aprila\n12. februar 2013. Izložbe 0\nODLOŽENO! Manifestacija Noć otvorenih ateljea 2013. biće održana u Beogradu 26, 27. i 28. aprila od 18.00 do 2.00. Posle svečanog otvaranja prvog dana, drugog i trećeg dana manifestacije umetnici će goste dočekivati u svojim ateljeima.\nŠabac u Beogradu od 11. do 16. februara\n11. februar 2013. BG svaštara 0\nOd 11. do 16. februara biće održana manifestacija „Šabac u Beogradu“, u klubu „Podmornica“ (Čavketov pasaž bb).\n24. septembar 2012. Deca 0\n43. Međunarodni susret dece – Radost Evrope 2012, biće održan od 1. do 5. oktobra u Dečjem kulturnom centru Beograda i na drugim gradskim lokacijama. Moto ovogodišnje manifestacije „Razvijajmo leve i desne pritoke…“, nastao je po stihovima Duška Radovića: „Spuštajmo potoke u reke široke, razvijajmo leve i desne pritoke“. Deca Srbije i Evrope i ove godine moći će u srpskoj …\n19. septembar 2012. BG svaštara 0\nOd 1. do 5. oktobra ove godine, Ambasada Iraka u Beogradu organizovaće treću Nedelju iračke kulture. Na nekoliko gradskih lokacija biće predstavljeni muzičari, likovni umetnici i filmski stvaraoci iz Iraka u pokušaju da se promoviše iračka kultura i poboljša slika Iraka u Srbiji. Svečano otvaranje manifestacije biće u Sava centru, 1. oktobra od 20.00. Posle plesača i mini koncerta, biće …\nBeogradski latino maraton „Igrajmo u ritmu beogradskih reka“\n29. avgust 2012. BG svaštara 0\nBeogradski latino maraton održaće se po treći put u subotu, 1. septembra, na platou Savskog pristaništa od 19.00 do 2.00, u organizaciji Turističke organizacije Beograda.\n7. juni 2012. BG svaštara 0\nManifestacija „Dani vina“, u organizaciji Pero art centra, biće održana od 8. do 10. juna u Delta Cityju. „Dani vina“ je promotivna i prodajna manifestacija, koja će okupiti porodične i tradicionalne vinarije i vinare iz zemlje i inostranstva. Među izlagačima naći će se vinarije – „Zvonko Bogdan“, „Adžić“, „Pusula“, kao i vinari Savo Jojić, Tihomir Timotijević, Miodrag Rajković i mnogi …\nDani ronjenja 2012 na Adi Ciganliji\nRonilački klub S.D.T. Svet ronjenja u saradnji sa JP „Ada Ciganlija“ i ove godine organizuje manifestaciju „Dani ronjenja“ u cilju promocije i unapređenja ronjenja i sportskog načina života. Manifestacija se održava od 1. do 3. juna u Centru za sportove na vodi i u akvatorijumu ispred centra. U toku „Dana ronjenja“ biće organizovane projekcije podvodnih filmova, kurs podvodne fotografije; biće …


Prikaz govora poslanika Marko Atlagić\nPoštovana predsednice Narodne skupštine, pitanje postavljam javnom tužilaštvu Republike Srbije – postoji li krivična odgovornost Saveza za Srbiju zbog kontinuiranog širenja lažnih vesti o predsedniku Republike Srbije, Aleksandru Vučiću, o državi Srbiji i njenim organima sa namerom podrivanja nacionalne i bezbednosne stabilnosti naše zemlje? Najnovija lažna vest, je navodno širenje anti-migranske kampanje od strane države Srbije.\nČinjenica je da je danas migrantska izbeglička kriza fenomen globalnih razmera koja je bez presedana u periodu nakon Drugog svetskog rata. Republika Srbija bila je u samom središtu, a i danas je zapadno od balkanske migrantske rute. Republika Srbija i njeni građani su pokazali prema migrantima solidarnost i humanost zašto je često bila pohvaljena od strane samih migranata ali i evropskih i svetskih institucija i njihovih zvaničnika, posebno OEBS je pohvalio, EU, Unicef i druge organizacije.\nSrpsko saosećanje sa izbeglicama i migrantima i suštinsko razumevanje njihovih patnji i situacija u kojoj se nalaze potiče od činjenice da se mi sa problematikom izbeglica i interno raseljenih lica suočavamo već više od dve decenije. Republika Srbija će i dalje razvijati kao i do sada sveobuhvatno i održivo rešenje za migrante i na taj način zadovoljiti potrebe u pogledu osnovnog ljudskog dostojanstva i zaštite izbeglica štiteći ljudska prava svih, ali u isto vreme garantujući bezbednost naše zemlje.\nMeđutim i kod nas predsednici nekih političkih stranaka, kao što je doktor Zoran Lutovac u narodu zvani Zoki zalutovac, konstantno lažima napada vlast bez ikakvih stvarnih činjenica. Tako je optužio vlast SNS za anti-migrantsku kampanju, optužujući je da lažno propagira jezičke patrola, prebrojavanje krvnih zrnaca migranata i za još nekakve izmišljotine. Naravno, da su te optužbe obične izmišljotine.\nMeđutim, istina je da njegov predsednik Saveza za Srbiju, Boško Obradović zagovarao rasizam i poveo kampanju protiv migranata. Ovaj bezumnik je sklopio video klip koji govori o tome kako po Srbiji je loše zato što se u njoj nalaze migranti. Doktor Zoran Lutovac, zvani zalutovac, je demantovao njegov stranački kolega, Goran Ješić koji je rekao Zoranu Lutovcu, citiram – a ta migranstka kampanja ima više veze sa liderom Dveri Boškom Obradovićem, ta budala tumara po Srbiji sa okićenom hladnjačom, širi strah, laže kao pas i od nesretnih ljudi pravi političku kampanju, završen citat. To je rekao 26. februara 2020. godine.\nPoštovani narodni poslanici, Vuk Jeremić, član „međunarodne grupe bandita i prevaranata“ optužio je predsednika Vučića da se neodgovorno ponaša u vezi sa širenjem korona virusa, Jeremić tvrdi da je situacija ozbiljna pa kaže, citiram: „Virus je stigao na Balkan, u Hrvatsku i Severnu Makedoniju, a u Srbiji navodno nije“, završen citat. Kako vidite, poštovani građani, ovaj bestidnik optužuje svoju zemlju i rukovodstvo Republike Srbije za prikrivanje korona virusa.\nIstina je da u Srbiji do sada nema zaraženih korona virusom, a naša zemlja uradila je sve najbolje po tom pitanju što je u njenoj moći, zbog čega nas je pohvalila i Svetska zdravstvena organizacija.\nVuk Jeremić, Dragan Đilas, Marinika Tepić, nastavljaju fabrikovati svakodnevno laži. Stare laži zatrpavaju novim lažima, novim aferama i tako se vrše u krug. Ko se danas seća njihovih laži o Jovanici ili laži o Franšu, njihovih laži o stotinama mrtvih koji plutaju po Obrenovcu za vreme poplava ili njihovih lažnih otmica novinara koje su pokušali sami da isceniraju ili njihove lažne pretnje smrću koje su sami sebi ispisivali po pločnicima ili njihove izmišljotine o nameštenim otmicama dece?\nPoštovani građani, SNS i Vlada Srbije neće da se bavi ovim bestidnicima koji nanose štetu svojim lažima i vitalnim nacionalnim interesima naše zemlje, već će brže i jače sprovoditi ubrzanu modernizaciju naše zemlje, a motor ubrzane modernizacije je predsednik Aleksandar Vučić. Hvala.\nPoštovani potpredsedniče Narodne skupštine, gospodine Marinkoviću, pitanje upućujem Tužilaštvu Republike Srbije. Zašto javni tužilac Republike Srbije nije pokrenuo krivični postupak protiv Dragana Đilasa, koji je 2011. godine nezakonito prisvojio 7,7 miliona evra od „Telekoma Srbije“.\nObrazloženje, Dragan Đilas u Evropi – Dragan Đilaš, u narodnu znani kao Điki mafija je kao gradonačelnik Beograda, nezakonito otuđio „Telekom Srbija“ 7,7 miliona evra 2011. godine. Kako? Tako što je iskoristio političku poziciju gradonačelnika Beograda, te izvršio politički pritisak na tadašnjeg direktora „Telekoma Srbije“, njegovog Branka Radulika, da kupi četiri kablovska kanala Đilasove Arene sport za 7,7 miliona evra. Napominjem, „Telekom Srbija“ po zakonu tada nije mogao biti vlasnik medija.\nOvakvih nezakonitih radnji Dragana Đilasa, u narodu znanog kao Điki mafija, ima više, na temelju kojih je opljačkao građane Republike Srbije i uvećao svoje bogatstvo. U politiku Dragan Đilas, u narodu zvani Điki mafija, ušao je kao najobičniji gologuzan, a rukovodeće položaje funkcionera napustio je svojim bogatstvom od 619 miliona evra prometa. Svojim nezakonitim mahinacijama Điki mafija je ugrozio ekonomsku i bezbednosnu sigurnost naše zemlje.\nKada je predsednik Republike Srbije Aleksandar Vučić konsolidovao finansije naše zemlje, namirisao je to Điki mafija i, evo ga, pokušava da se vrati na političku scenu kako bi ponovo otuđivao finansije naših firmi i države Srbije. On ne namerava da se vrati u politiku izborima, da ga biraju građani, jer on ionako ne drži do njih, nego uz asistenciju nekih inostranih centara moći, ulicom i haosom, upravo onako kako je i ušao u politiku posle 5. oktobra.\nPoštovani građani Republike Srbije, Điki mafija je tokom 2018. godine posetio SAD iz njemu znanih razloga. Điki mafija je posle prve njegove posete SAD-u, u čačanskoj kafani „Moravski alasi“, dana 4. jula 2018. godine, sazvao sastanak na kojem su bili Vuk Jeremić, Boško Obradović, Dušan Petrović, gospodin Stamatović, Nebojša Zelenović, Janko Veselinović i drugi, gde su dogovorili plan kako će ulicom i haosom, a ne izborima, da ruše Aleksandra Vučića na temu Kosova.\nPoštovani građani, ove ogromne moralne gromade, umesto da ruše Vučića, trebali su se dogovoriti kako da vrate Kosovo tamo odakle su ga te moralne veličine oterale. Tako su nisko pale ove moralne veličine, da nesreću vlastitog naroda i otadžbine koriste za svoje vlastite interese.\nĐiki mafija je tokom drugog povratka iz SAD 2. decembra 2018. godine, posle konsultacije sa inostranim centrima moći, zapretio nasiljem na ulicama, porukom, citiram – da će nezadovoljstvo u državi negde morati da eksplodira ako izbacimo dijalog iz parlamenta, to mesto gde se priča, ako to zaustavimo, ako zatvorimo sve medije, oni će eksplodirati negde. Dajte malo pameti, završava Điki mafija.\nPosle toga ređali su se incidenti upadima u RTS, predsedništvo Srbije, gradsku skupštinu i druge ustanove. Điki mafija je bio akter afere „đubretarska mafija“ u kojoj je otuđeno 319 miliona evra, a Điki mafija je bio povezan sa đubretarskom mafijom i apelacionim sudom, iako su na prvostepenom sudu bili optuženi na 73 godine zatvora.\nĐiki mafija danima napada policiju, posebno zamenika načelnika Gorana Papića, koji je uhapsio Đilasovog šuraka Milana Babovića sa 2,4 kilograma kokaina, a Điki mafija koristi svaku priliku da ga spomene, i njega i ministra unutrašnjih poslova Nebojšu Stefanovića. Điki mafija svakodnevno blati predsednika Vučića raznim izmišljotinama. Za razliku od njega, poštovani građani Republike Srbije, Aleksandar Vučić je veliki srpski neimar, veliki srpski reformator, veliki srpski državnik i iznad svega veliki srpski rodoljub i patriota, jednom rečju graditelj i branitelj naše otadžbine. Hvala\nPoštovani potpredsedniče, pitanje postavljam tužilaštvu Republike Srbije - ima li krivične odgovornosti Marinike Tepić i drugih iz Saveza za Srbiju, kao i TV N1, koji svakodnevno plasiraju lažne vesti oko prodaje oružja i koliko to utiče na odbrambenu ekonomsku moć naše zemlje? Obrazloženje:\nPredstavnici određenih političkih stranaka i saveza, kao što je Savez za Srbiju Dragana Đilasa, Vuka Jeremića, Boška Obradovića i televizije N1 i Nova, iz časa u čas, iz dana u dan, lažima i lažnim vestima i izmišljotinama sa dna kace o predsedniku Vučiću, o Nebojši Stefanoviću i državi Srbiji truju građane Republike Srbije do krajnjih granica.\nTe svakodnevne laži plasiraju u sadejstvu sa određenim inostranim centrima moći i sve su agresivniji. Imaju samo jedan cilj - ekonomsku i odbrambenu destabilizaciju Republike Srbije i njenog predsednika Aleksandra Vučića. Njihove laži i izmišljotine prešle su u patologiju i prevazilaze granicu uma i najozbiljnije prete ekonomskoj odbrambenoj moći naše zemlje.\nTako su lažirali i prilog ruske televizije "Raša tudej" u pokušaju da optuže ministra Nebojšu Stefanovića da sarađuje sa džihadistima. Cilj im je bio širenje ove brutalne montaže, da ubede javnost da Republika Srbija naoružava pripadnike terorističke organizacije ISIS u Jemenu. Snimak sa udarnim naslovima - Otac i sin naoružavaju džihadiste, koji je navodno emitovan na pomenutoj ruskoj televiziji, trebalo je da dovede u zabludu gledaoce da su srpski ministar Stefanović i njegov otac povezani sa švercom oružja, jer su njihove fotografije bukvalno montirane na originalni prilog, kao i lažni titl na srpskom jeziku, koji ovu gnusnu izmišljotinu potkrepljuju.\nPoštovani građani Republike Srbije, kada je objavljen materijal koji je "Raša tudej" zaista emitovala, videlo se da u njemu nema ni reči o ministru Stefanoviću, njegovom ocu, niti o Republici Srbiji. Čak je i rusko Ministarstvo spoljnih poslova saopštilo da je video klip koji je objavljen na društvenim mrežama u Srbiji, kao prilog televizije "Raša tudej", o navodnoj umešanosti ministra Nebojše Stefanovića u trgovini oružjem, montirana i lažna. Citiram: "U izveštaju "Raša tudej" uopšte se ne pominje srpski političari", završen citat, naglašava se u saopštenju ruskog Ministarstva spoljnih poslova. U saopštenju se navodi da je lažni prilog napravljen tako što je na originalni video snimak "Raša tudej" namontirana fotografija Stefanovića i porodice.\nOva lažna vest objavljena je odmah posle posete ruskog premijera Medvedeva Beogradu i uoči odlaska premijerke Brnabić u Moskvu. Lideri Saveza za Srbiju su ovim hteli da naštete atmosferi dijaloga zasnovanog na poverenju između srpskog i ruskog lidera i između Moskve i Beograda. Isto tako, hteli su da se obračunaju sa Stefanovićem i njegovom porodicom i destabilizuju unutrašnji politički sistem Republike Srbije.\nImali smo pokušaj da se preko bugarskog portala i bugarske novinarke ispinuje još jedna lažna afera vezano za Krušik, sa ciljem da nanesu štetu srpskoj vojnoj industriji i srpskoj državi. U tu rabotu uključeni su i Dragan Đilas, Marinika Tepić, N1 televizija, taj polusvet u liku pojedinih novinara i analitičara, šarlatana, koji svaki dan plasiraju lažne izmišljotine preko N1, TV Nova, listova "Danas", "Vreme", "Tabloid" i "Nedeljnik".\nDirektoru TV N1, gospodinu Ćosiću, bolje bi bilo da građanima Republike Srbije objasni na ime čega i zašto je njegovoj firmi Šiptar Ulaj doznačio 249.862 evra? Tako je perjanica Saveza za Srbiju, Boško Obradović, 19. 11. 2019. godine, pun mržnje prema predsedniku Vučiću, izjavio, citiram: "Vučić mora na hitnu operaciju srca u SAD, kako bi preživeo. Baš zato, sada je pravi trenutak da se intenziviraju napadi na njega iz svih raspoloživih oružja", završen citat. Ovo je zaista u stilu okorelog fašiste. Zato na grafitima, poštovani građani, u mnogim mestima u Republici Srbiji pojavljuju se natpisi, citiram: „Što je više kleveta i laži, Vučić nam je sve miliji i draži.“ Završen citat. To je za sada odgovor građana Republike Srbije na ove laži ovima iz Saveza za Srbiju. Hvala.\nUvaženi potpredsedniče Narodne skupštine, postavljam pitanje Javnom tužilaštvu Republike Srbije. Da li su se i u kojoj meri čelnici Saveza za Srbiju ogrešili svojim izjavama o Kosovu i Metohiji, o Krivični zakonik Republike Srbije, član 305. do 321. i šta će Tužilaštvo poduzeti povodom toga?\nUvaženi narodni poslanici, poštovani građani Republike Srbije, Vuk Jeremić, u narodu znani kao član međunarodne grupe lopova i prevaranata, je 29. novembra 2018. godine, izjavio u autorskom tekstu „Vašington postu“, da je predsednik Republike Aleksandar Vučić, citiram – izdajnička bitanga. Završen citat.\nPoštovani građani Republike Srbije i poštovani narodni poslanici, istina je, da je Aleksandar Vučić veliki srpski patriota i rodoljub, veliki državnik i reformator koji nikada, ama baš nikada, ne bi radio protiv interesa građana naše zemlje i svoje otadžbine Srbije.\nUpravo su čelnici Saveza za Srbiju, izdajničke bitange naše zemlje obrazloženje, pođimo redom. Vuk Jeremić je u razgovoru sa američkim kongresmenom Teom Doom, decembra 2008. godine izjavio, citiram – ulazak Kosova i Metohije u UN, najbolje čemu se Srbija treba da nada, ako bude imala sreće, završen citat, i time se svrstao u red izdajničkih bitangi naše zemlje. Godine 27. jula 2010. je jedan od najvećih datuma tzv. države Kosovo, toga dana Priština je dobila pravni argument Jeremićevom zaslugom da gura svoju nezavisnost do kraja. Zato, poštovani narodni poslanici, Priština slavi Vuka Jeremića, jer ga albansko rukovodstvo smatra tvorcem najvažnijeg papira u rukama tzv. nezavisnosti Kosova, čime se on po ko zna koji put svrstao u izdajničke bitange naše zemlje.\nZoran Živković, u narodu znani kao poljoprivrednik u pokušaju, je kao bivši premijer Vlade Republike Srbije na međunarodnoj konferenciji u Beču, oktobra 2003. godine izjavio, citiram – meni je svejedno čije je Kosovo i Metohija, završen citat, i time se svrstao u red izdajničkih bitangi naše zemlje.\nBoris Tadić, u narodnu zvani kao lipicaner, je u razgovoru sa pomoćnikom državnog sekretara Amerike Danijelom Fridom, izjavio citiram – nezavisnost Kosova i Metohije ne mora da znači gubitak ako se pod desno objasni u glavama birača, završen citat, a 27. jula 2006. godine rekao američkom izaslaniku Vizleru, citiram – ja sam u sebi prelomio i prihvatio nezavisnost kao ishod, završen citat, i s time se svrstao u red izdajničkih bitangi naše zemlje.\nDragan Đilas, u narodu znani kao Điki mafija zato što je ušao u politiku kao obični gologuzan, a završio posle odlaska sa funkcije kao tajkun od više stotina miliona evra. On je 13. avgusta 2009. godine rekao, citiram – američkom ambasadoru u Beogradu, izaslanici u Beogradu Dženifer Braš - zalažem se za hapšenje Ratka Mladića i odreći ću se Kosova i Metohije, završen citat, i time se svrstao u red izdajničkih bitangi naše zemlje.\nSergej Trifunović, u narodu znani kao Sergej pišoje, pošto je izjavio da će pišati po grobu predsednika Republike, je 31. januara 2009. godine izjavio, citiram – Kosovo je izgubljeno, Kosovo pripada Albancima, ne Srbima, završen citat, i s time se svrstao u red izdajničkih bitangi naše zemlje.\nProfesor dr Rade Veljanovski, jedan od čelnika Saveza za Srbiju među kolegama poznat pod nazivom Rade jajara, zato što je petljao oko doktorata i time narušio akademsku čestitost, je 21. aprila 2018. godine izjavio, citiram – Srbija treba da prizna nezavisnost Kosova i obezbedi mu stolicu UN, i time se profesor Rade, zvani jajara, svrstao u red izdajničkih bitangi naše zemlje.\nPoštovani građani Republike Srbije, poštovani narodni poslanici, dok naš predsednik Republike, Aleksandar Vučić, svakodnevno čini ogromne napore za traganjem prihvatljivog, kompromisnog i trajnog održivog rešenja za našu južnu srpsku Pokrajinu, dotle, kako vidite, čelnici Saveza za Srbiju, svakodnevno blate predsednika Republike, njegovu porodicu, njegove najbliže saradnike, posebno ministre Stefanovića i Sinišu Malog, te svojim izjavama su o južnoj srpskoj Pokrajini, svrstali se u red izdajničkih bitangi naše zemlje.\nPozivam sve Srbe na Kosovu i Metohiji, svoje kolege profesore, bivše studente i građane lojalne Srbiji, da daju svoj glas srpskoj listi, jer tako će ostati, glasajući za nju, na svojim vekovnim ognjištima, a garant za to jeste država Srbija i predsednik Republike. Hvala.\nPoštovani potpredsedniče Narodne skupštine, pitanje postavljam javnom tužilaštvu, zašto nije podiglo optužnicu protiv lidera Saveza za Srbiju koji su svojim javnim nastupima u skladu sa članom 305. do 321. Krivičnog zakonika Republike Srbije narušavali teritorijalni integritet i suverenitet Republike Srbije? Obrazloženje. Lideri Saveza za Srbiju, Dragan Đilas, Boško Obradović, Vuk Jeremić i drugi čelnici Saveza za Srbiju, sastali su se 4. jula 2018. godine u čačanskoj kafani „Moravski alasi“ u kojoj su napravili plan da pokrenu ulične proteste i ruše Aleksandra Vučića na temu Kosova i Metohije.\nOve moralne nakaze, umesto da ruše Vučića trebali su se dogovoriti da vrate Kosovo i Metohiju tamo odakle su ga oni oterali. Eto, tako su nisko pale te moralne nakaze da nesreću sopstvenog naroda sa Kosova i Metohije i Republike Srbije koriste za vlastite interese.\nPoštovani građani Republike Srbije, Vuk Jeremić je 30. novembra 2018. godine izjavio bez stida i bez srama da je Aleksandar Vučić, citiram, izdajnička bitanga, završen citat. Sada ćete čuti, poštovani građani Srbije zašto i ko je izdajnička bitanga. Pođimo redom.\nVuk Jeremić, član međunarodne grupe lopova i prevaranta je u razgovoru sa američkim kongresmenom Tedom Dolom, decembra 2008. godine izjavio, citiram - ulazak Kosova i Metohije u UN najbolje čemu se Srbija treba da nada, završen citat i time se svrstao u red izdajničkih bitangi naše zemlje. Vuk Jeremić je bez saglasnosti Narodne skupštine Republike Srbije i Vlade Republike Srbije zatražio prebacivanje rešavanja kosovskog problema i Saveta bezbednosti UN na EU i tako doveo misiju Euleks na Kosovo i Metohiju i time stao na stranu izdajnika naše zemlje i svrstao se u red izdajničkih bitangi.\nZoran Živković, bivši predsednik Vlade Republike Srbije je oktobra 2003. godine na Međunarodnoj konferenciji u Beču izjavio, citiram - meni je svejedno i potpuno nebitno čije je Kosovo i Metohija, završen citat i time se svrstao u izdajničke bitange naše zemlje.\nBoris Tadić je u razgovoru sa američkim pomoćnikom državnog sekretara Danijelom Fridom, izjavio, citiram - nezavisnost Kosova i Metohije ne mora da znači gubitak ako se pod desno odredi u glavama birača, završen citat. I, američkom izaslaniku Vizneru, 27. jula 2006. godine je, citiram - pružio uveravanje da je u sebi obradio i prihvatio nezavisnost Kosova kao ishod, završen citat. Time se svrstao u red izdajničkih bitangi naše zemlje.\nSergej Trifunović, koji je 31. januara 2019. godine izjavio, citiram – Kosovo je izgubljeno, Kosovo pripada Albancima, a ne Srbima, završen citat i time se svrstao u red izdajničkih bitangi naše zemlje.\nSaša Janković je 3. avgusta 2017. godine izjavio, citiram – Srbiji je u interesu da Kosovo uđe u Interpol, a zatim prizna nezavisnost Kosova i time postao član izdajničkih bitangi.\nNenad Čanak je 5. marta 2017. godine, kao propali predsednički kandidat, izjavio, citiram – spreman sam da priznam nezavisnost Kosova, završen citat i time se svrstao u red izdajničkih bitangi naše zemlje. Nenad Čanak je 13. decembra 1991. godine u Memorandumu o Vojvodini kojeg je poslao Lordu Karingtonu rekao, citiram – da je budućnost Vojvodine da postane nezavisna država, završen citata i time se po drugi put svrstao u red izdajničkih bitangi naše zemlje.\nČedomir Jovanović je 29. septembra 2015. godine izjavio, citiram – država Kosovo je nepovratan čin koji nastavljaju da ignorišu samo neodgovorni političari, završen citat i time se svrstao u red izdajničkih bitangi naše zemlje.\nProfesor dr Rade Veljanovski, jedan od lidera DOS-a, zvani jajara je 21. aprila 2018. godine rekao, citiram – da Srbija treba da prizna nezavisnost Kosova i Metohije i obezbedi mu stolicu u UN, završen citat i time se svrstao u red izdajničkih bitangi naše zemlje.\nDragan Đilas je 13. avgusta 2009. godine u razgovoru sa otpremicom američke ambasade Dženifer Braš izjavio - ja se zalažem za hapšenje Ratka Mladića i odreći ću se Kosova, završne citat i time se svrstao u red jajara, izdajnika naše zemlje.\nEvo, poštovani građani Republike Srbije, dok naš predsednik Aleksandar Vučić čini nadljudske napore u traženju trajnog, pravednog i kompromisnog rešenja za našu južnu srpsku pokrajinu, dotle ovi iz Saveza za Srbiju kao izdajničke bitange narušavaju teritorijalni integritet naše zemlje.\nPoštovani potpredsedniče, pitanje postavljam Javnom tužilaštvu Republike Srbije – ima li elemenata krivičnog dela u medijskim napadima na predsednika Republike Srbije, gospodina Aleksandra Vučića?\nPoštovani narodni poslanici, iz minuta u minut, iz sata u sat, iz dana u dan građani Republike Srbije svedoci su tendencioznih, zlonamernih, neistintih medijskih napada na predsednika Republike Srbije, gospodina Aleksandra Vučića, njegovu porodicu i njegove najbliže saradnike.\nTi medijski napadi delo su raznih tajkunsko-mafijaško kriminalnih i politikantskih grupa i pojedinaca, bilo da su domaće ili inostrane provenijencije.\nU tim medijskim napadima, predsednik Republike Srbije gospodin Aleksandar Vučić je nazvan „diktatorom“ okružen kriminalcima, zatim da kontroliše i cenzuriše medije, da je pokrao izbore, da je nekompetentan, zatim sledi kriminalizacija njegovih najbližih saradnika, prijatelja, kumova i članova porodice i na kraju optužbe za nacionalnu izdaju, naravno da to nije istina.\nU medijske napade uključili su se i predsednici političkih stranaka, a neki sede ovde u Visokom domu, saveza za drugu pljačku Srbije i pojedinci kao što su Velimir Ilić, Olja Bećković, Teofil Pančić, Matija Bećković, Amfilohije Radović, Goran Marković, Slaviša Lekić, Zoran Ivošević, Gordana Suša, Dušan Teodorović, Borka Pavićević, Cvjetin Milivojević, Božo Prelević, Miloš Vasić i drugi kroz medije „Vreme“, „NIN“, „Danas“, „BIRN“, “Vjesti“, „Nacional“, „Tabloid“, „B 92“, „Blic“, „Kurir“, „Radio Slobodna Evropa“ i druge.\nOvi ljudi su, poštovani građani Srbije, od 2004. do 2012. godine većina ih je hvalila tadašnju vlast kada je zemlja uništavana pljačkaškom privatizacijom i dovedena na ivicu ponora. Valjda su se i oni tada osladili.\nDa se razumemo, Srbija je demokratska zemlja u kojoj je kritika vlasti čak i poželjna, ali gospodo između kritike i medijskih napada postoji suštinska nepremostiva razlika. Medijska kritika zasniva se na istinitosti iznetih činjenica i zato je društveno korisna i deluje čak lekovito.\nMeđutim, određene ličnosti, predstavnici političkih stranaka, zaposleni u određenim tabloidima, neke nevladine organizacije i neki dežurni analitičko-stručni šarlatani, lažima o predsedniku Republike Srbije gospodinu Vučiću i njegovoj porodici i saradnicima, truju građane Republike Srbije do krajnjih granica.\nSrbija garantuje slobodu izražavanja i kritiku vlasti, ali gospodo, podvlačim, to vredi u obrnutom smeru predsednik države ima pravo da argumentovano demantuje, a vi bi mu to gospodo uskratili. E, to nije demokratija.\nSetimo se samo laži da je predsednik države Aleksandar Vučić uvredio žene prilikom obilaska turske fabrike u Kraljevu. To je gospodo jedinstven slučaj u svetu da nikoga niste kritikovali i da nekog kritikujete zbog nečeg što nije rekao. To su ozbiljni medijski napadi.\nNajnoviji medijski napadi na dr Aleksandra Martinovića, dr Vladu Orlića i dr Nebojšu Stefanovića, prevazišli su svaku meru. Čuli smo i danas golobradog gusara sa Maldiva, kako Zakon o visokom obrazovanju ne poznaje i neargumentovano kritikuje uvažene kolege.\nNikada u zadnjih 50 godina nije više medijski napadan jedan predsednik, nego što je Aleksandar Vučić. A gospodo, nikada niti jedan predsednik u zadnjih 50 godina nije imao bolje rezultate za građane Srbije i državu Srbiju.\nMedijski napadi na predsednika Srbije Aleksandra Vučića napad je na državu Srbiju da ustane iz pokajničkog kolena, isključivo krivca u kojeg je bacila stranka bivšeg režima i evo ih ponovo okupljeni u savez za drugu pljačku Srbije, prvo su opljačkali za vreme DOS na čelu sa Draganom Đilasom, zvani Điki mafija, Vukom Jeremićem, zvani Vuk potomak i jedan od najvećih svetskih kriminalnih bandi i Sašom Janković i drugim članovima saveza za drugu pljačku Srbije.\nUvažena predsednice, poštovane dame i gospodo, pitanja postavljam Tužilaštvu i Ministarstvu privrede.\nAmerička CIA je preko Džordža Soroša formirala u Srbiji Pokret „Otpor“ koji su petooktobarskim pučem 2000. godine ulicom doveli na vlast bivši dosmanlijski režim. Taj režim je formirao udruženi zločinački poduhvat koji je pljačkaškom privatizacijom i drugim oblicima kriminalnih radnji uništio ekonomsku i političku moć Republike Srbije, njenih vitalnih institucija, posebno policije i Vojske.\nPoštovani građani Srbije, članovi tog udruženog zločinačkog poduhvata, pored ostalih, bili su i danas tri aktuelna političara, i to: Dragan Đilas, u narodu zvani Điki mafija, Saša Janković, u narodu zvani Sale prangija, i Vuk Jeremić, u narodu zvani Vuk potomak. S tim u vezi, postavljam pitanje – da li je tačno, a ja mislim da jeste, da je Dragan Đilas, zvani Điki mafija, kao gradonačelnik Beograda opljačkao Telekom Srbiju 2011. godine tako što je prisilio, kao gradonačelnik, direktora Branka Radujka da kupi četiri kablovska kanala Đilasove „Arena sport“ za 7,7 miliona evra, iako Telekom po zakonu tada nije mogao biti vlasnik medija.\nĐiki mafija je pre ulaska u politiku bio, mogli bismo reći, obična sirotinja, a nakon nekoliko godina u politici uvećao je svoje bogatstvo za oko 40 miliona evra, ali je zato ostavio grad Beograd u dugu za milijardu i 200 hiljada evra. Zašto, postavljam pitanje, Javno tužilaštvo nije pokrenulo istragu?\nDrugo pitanje. Saša Janković, zvani Sale prangija, je bio glavni akter u aferi „Pištolj“ kada je, gospodnje, 1993. godine u Jankovićevom stanu njegovim pištoljem, bez dozvole, Predrag Gojković navodno izvršio samoubistvo. Da li je tačno, a ja tvrdim da jeste, da je dr Branka Prpa, kao direktor Istorijskog arhiva grada Beograda 14. juna 2004. godine komisijski uništila taj predmet i tako svesno lišila odgovornosti Saleta prangiju? Na temelju kojih dokumenata, postavljam pitanje, je to uradila? Tražim fotokopiju dokumenta. Ko su bili članovi Komisije i ko je bio javni tužilac?\nSledeće pitanje. Vuk Jeremić, u narodu, i odgovaram prethodnim govornicima, zvani Vuk potomak, je prema „Vikiliksu“ decembra, gospodnje, 2008. godine u razgovoru sa američkim kongresmenom Tedom Domom rekao, citiram, da je ulazak KiM u UN najbolje čemu se Srbija može nadati, ako budemo imali sreće, završen citat. Vuk potomak je bez saglasnosti Narodne skupštine Republike Srbije i Vlade Republike Srbije zatražio i ostvario prebacivanje kosovskog problema iz Saveta bezbednosti UN na EU i doveo misiju Euleks na KiM i time zabio nož u leđa, ne samo građanima Republike Srbije, nego i državi Srbiji.\nVuk Jeremić, tzv. potomak, je bespotrebno postavio, namerno, onako katastrofalno pitanje Međunarodnom sudu pravde o nezavisnosti KiM i time po ko zna koji put, poštovani građani, zabio nož u leđa građanima Republike Srbije i državi Srbiji. Zašto Javno tužilaštvo ćuti o ovom problemu?\nPoštovani građani Republike Srbije, ovih dana, s konca i konopca, skupljena je nekakva družina koju, pored ostalih, čine Dragan Đilas, Saša Janković, Vuk Jeremić, Boško Obradović, Janko Veselinović, zvani stanokradica, i mnogi drugi koji već dele mandate, umesto da predstave program. Poštovani građani, oni ga i nemaju, nikad ga nisu ni imali, ne znaju ga napraviti. Oni se sprdaju na društvenim mrežama sa programom.\nSve ono, poštovani građani, što je drug Tito sagradio, Slobodan Milošević sačuvao, ova družina bivšeg režima udruženog zločinačkog poduhvata pljačkaškom dokumentacijom je sve uništila, a Aleksandar Vučić sa SNS ponovo gradi i modernizuje Srbiju. Videli su da im je Vučić napunio državnu kasu, i evo, ih poštovani građani dolijali su ponovo da je opljačkaju. Oni su jednina grupa, kako vidite, mafijaša, ubica, lopova, prevaranata i luftiguza. Hvala.


Parking Servis – Javni čas o ponašanju dece u saobraćaju\nPonedeljak 27. januar 2020 / 23:05\nJavni čas o ponašanju dece u saobraćaju\nJKP „Parking servis“ Beograd, u okviru akcije „Đaci vas mole, usporite pored škole“, danas je održalo javni čas o ponašanju dece u saobraćaju na Trgu Republike za 158 đaka prvaka OŠ „Nikola Tesla“. Đaci su se na ovom edukativnom predavanju družili i sa maskotom akcije zebrom zvanom Zebranko Brinić i horom „Čarolija“.\nU toku je trinaesti ciklus akcije „Đaci vas mole, usporite pored škole“, koju „Parking servis“ organizuje sa ciljem da se poveća bezbednost dece u saobraćaju, kroz edukaciju dece i apele na vozače da vode posebnu brigu o najmlađima. Na današnjem interaktivnom predavanju, na jednostavan, zabavan i deci prihvatljiv način, predavač iz „Parking servisa“, zajedno sa saobraćajnim policajcem, objašnjavao je deci kako se pravilno prelazi ulica, koristi semafor i tumače saobraćajni znakovi. Đaci su, takođe, aktivno učestvovali u predavanju, a kao nagradu za pokazano znanje dobili su prepoznatljivi fluorescentni prsluk, brošuru Bezbedno do škole, kao i bojanke, bojice i rasporede časova.\nEdukativna predavanja o ponašanju u saobraćaju organizuju se za sve đake prvake s teritorije 17 beogradskih opština, a tokom druženja dužeg od decenije, izvedeno je oko 2.000 predstava, zahvaljujući kojima je oko 190.000 đaka prvaka naučilo kako da se pravilno i bezbedno ponaša na putu od kuće do škole.\nNa današnjem druženju, „Parking servis“ je obeležio i završetak još jedne sezone akcije „Parkiraj i bicikliraj“, koja je bila u znaku bicikala za najmlađe. Ove godine Preduzeće je nabavilo 100 dečjih bicikala, 50 za devojčice i 50 za dečake, namenjenih za uzrast školske dece. U toku sezone oko 50.000 korisnika vozilo je bicikale iz ove akcije, od toga 5.000 mališana.\nDatum: 1.11.2019|\tKategorija: Aktuelno, Vesti|


Pametne tehnologije iz Austrije za gradove budućnosti - novosti - Austrija u Bosni i Hercegovini - www.advantageaustria.org\nPametne tehnologije iz Austrije za gradove budućnosti\nVisoko specijalizovana preduzeća iz Austrije svojim inovativnim rješenjima čitavom svijetu pružaju aktivnu podršku pri suočavanju sa izazovima 21. vijeka.\nSmart City ili pametni grad je pojam za sveobuhvatne razvojne koncepte koji imaju za cilj da gradovi budu efikasniji, tehnološki napredniji, zeleniji i da se više posvećuju socijalnim pitanjima. Ovi koncepti zasnivaju se na tehnološkim inovacijama kao i na privrednim i društvenim promjenama u urbanom okruženju.\nSvim ovim tehnologijama je zajedničko da poboljšavaju kvalitet života, a da mudrim načinom korišćenja resursa naše gradove čine ekološkim i inteligentinijim. Jer, gradovi širom svijeta sve više rastu, njihove strukture postaju kompleksnije, dok istovremeno resursi nestaju. Predviđa se da će 2050. godine 85% evropskog stanovništva živjeti u gradu.\nAustrija se zbog svog visokog inovacionog potencijala uvrstava u vodeće nacije u oblasti (digitalnih) tehnologija za pametne gradove. Međutim, na putu ka pametnom gradu osnovicu čini, ipak, saradnja između naučno-istraživačkih institucija, stanovništva i uprave kao i između raznih aspekata inteligentnog grada. Zbog svojih uspeha i pouzdanosti austrijska preduzeća uživaju odličnu raputaciju pri uvođenju inovativnih proizvoda i usluga na tržište.\nBliže informacije o ponudi austrijske privrede za pametne tehnologije/ pametne gradove možete da preuzmete u vidu novog izdanja strukovnog magazina FRESH VIEW, gde su predstavljena preko 160 austrijskih preduzeća iz oblasti „Smart Mobility“, „Smart Energy and Environmental Technology“, „Smart ICT-Infrastructure“ i „bezbejdnost“.\nprethodna novostEVropska hidroenergija se predstavlja u Salzburgusljedeća novostAustrija - Međunarodni hotspot za startupove\nviše o savjetovanju i inžinjeringu\nviše o ekološkim tehnologijama\nviše o zdravlju i medicinskoj tehnici


Poslodavci da približe tržište rada osobama sa invalididtetom - CdM\nPoslodavci da približe tržište rada osobama sa invalididtetom\nPoslodavci iz Crne Gore svojim djelovanjem mogu tržište rada učiniti bližim i dostupnijim osobama sa invalididtetom, ocijenjeno je na drugoj radionici projekta Prelaz studenata sa invaliditetom od visokog obrazovanja do zapošljavanja u Srbiji, Bosni i Hercegovini i Crnoj Gori -Trans2Work, održanoj juče u Rektoratu Univerziteta Crne Gore.\nKako je saopšteno iz UCG-a, na poziv organizatora, predstavnika Univerziteta, Udruženja mladih sa hendikepom Crne Gore i Zavoda za zapošljavanje Crne Gore radionici su prisustvovali i crnogorski poslodavci.\nKoordinatorka projektnog tima Trans2Work za Univerzitet Crne Gore, Tatijana Dlabač sa Pomorskog fakulteta, predstavila je program mobilnosti u okviru Trans2Work projekta, ističući da će studenti imati priliku da učestvuju u programu koji je podržan od strane Erasmus+ programa.\n“Benefiti koji iz toga proizilaze su mogućnost zaposlenja u različitim sektorima (web based tool), obavljanje stručne prakse u preduzećima iz zemalja u okruženju, povezivanje tri partnerske zemlje (Crna Gora, Srbija i Bosna i Hercegovina) na projektu, a na ovaj način obezbijeđena je i održivost samog projekta”, kazala je Dlabač.\nA mogućnosti poslodavcima za angažovanje u programu Trans2Work predstavila je Aleksandra Mugoša iz Zavoda za zapošljavanje.\nMugoša je prezentovala web platformu projekta Trans2Work, koja je namijenjena studentima sa invaliditetom koji su studije započeli od 2012. godine pa nadalje, ali i organizacijama koje nude posao osobama s invaliditetom, Vladinim organizacijama i kreatorima politike za obrazovanje i obuku osoba s invaliditetom, te akademskoj zajednici – univerzitetima, školama, institutima za rehabilitaciju.\nUz pomoć portala, naglasila je, može se pristupiti bazi podataka koja je u skladu s potrebama osoba s invaliditetom i otvara mogućnost za njihovo zapošljavanje, dok, sa druge strane, poslodavci mogu identifikovati pozicije koje su otvorene i dostupne osobama s invaliditetom.\n“Portal pomaže u planiranju programa obuke za osobe s invaliditetom u svakoj od zemalja u kojoj se projekat realizuje. On daje značajan doprinos identifikaciji vještina potrebnih osobama s invaliditetom da ostvare preduslove za zapošljavanje, te poveća njihovu mobilnost u društvu i zapošljavanju, te na nivou svake partnerske zemlje elektronski povezuje poslodavce, osobe s invaliditetom i lica koja će biti odgovorna za razvoj obrazovnih programa za osobe s invaliditetom”, navodi se u saopštenju UCG.\nAnđela Radovanović iz Udruženja mladih sa hendikepom govorila je o zapošljavanju osoba sa invaliditetom i razlikama koje postoje u teoriji i praksi, što je poslužilo kao uvod za razmjenu iskustava i diskusiju, kojom se došlo do interesantnih predloga o unapređenju saradnje, dok je poslodavcima upućen ohrabrujući poziv da što više podrže inicijativu, kako bi se prelaz od visokog obrazovanja do tržišta rada, studentima sa invaliditetom, učinio bržim i lagodnijim.\nTagoviosobe sa invaliditetom Univerzitet Crne Gore UCG Zapošljavanje\nOd Perasta do Risna nove pješačke staze, čekaju se klupe i kanote


Pet nemački instituta srezalo prognozu rasta na 0,5 odsto\nTanjug 2. oktobra 2019. 11:47\nBERLIN – Vodeći nemački ekonomski instituti revidirali su danas znatno naniže prognozu rasta nemačke privrede.\nIako su na proleće očekivali da će bruto domaći proizvod Nemačke porasti za 0,8 odsto u 2019. godini, instituti sada očekuju rast BDP-a od samo 0,5 procenata, navodi se u izveštaju „Zajedničke ekonomske prognoze“, koji su izradili berlinski institut DIW, minhenski institut Ifo, institut IfW iz Kila, IWH institut iz Halea i RWI iz Esena.\nUzroci slabih performansi nemačke privrede su opadajuća globalna tražnja za kapitalnim dobrima, koja su izvozni adut nemačke privrede, kao i politička neizvesnost i strukturne promene u automobilskoj industriji, ocenjuje se u izveštaju dostavljenom Tanjugu.\nEkonomski instituri su takođe smanjili prognozu rasta BDP-a nemačke privrede za narednu godinu na 1,1 procenat, u odnosu na prolećnu prognozu rasta od 1,8 odsto.\n„Nemačka industrija je u recesiji, a to sada utiče i na one koji pružaju usluge tim kompanijama“, kaže Klaus Mihelsen, šef odeljenja za prognoze i ekonomsku politiku u berlinskom institutu DIW.\n„Činjenica da ekonomija uopšte beleži rast prvenstveno je posledica kontinuiranog pozitivnog potrošackog raspoloženja domaćinstava, kojem podršku pružaju dobri ugovori o platama i poreske olakšice“, izjavio je Mihelsen.\nŠirom sveta su, kako dodaje, prisutne političke neizvesnosti koje utiču na spoljnu trgovinu smanjujući spremnost kompanija da ulažu.\n„Rizici koji proističu iz eskalacije trgovinskog rata posebno su veliki, dok bi neadekvatan Bregzit takođe naneo štetu, što bi prouzrokovalo da nemački bruto domaći proizvod bude za 0,4 odsto niži u narednoj godini nego kad bi došlo do adekvatnog izlaska iz EU“, ocenjuje Mihelsen.\nU izveštaju se navodi i da je rast zaposlenosti u Nemačkoj izgubio zamajac kao posledica usporavanja ekonomije, dok je u sektoru industrije čak došlo do ukidanja radnih mesta.\nNasuprot tome, pružaoci usluga i građevinski sektor još uvek zapošljavaju. Shodno tome, instituti prognoziraju rast zaposlenosti od 380.000 radnih mesta u ovoj godini.\nIpak, u naredne dve godine će, kako se očekuje, biti stvoreno tek između 120.000 i 160.000 novih stalnih radnih mesta, a stopa nezaposlenosti će porasti na 5,1 posto u 2020. godini sa 5,0 odsto u 2019. godini, da bi u 2021. godini ponovo pala na 4,9 posto.\nPotrošačke cene nastaviće da rastu umerenim tempom, te će u ovoj godini porasti za 1,4 posto, u 2020. godini za 1,5 posto i za 1,6 procenata u 2021. godini.\nInstituti ocenjuju da je nemački budžetski suficit i dalje visok u ovoj godini, i da će iznositi oko 50 milijardi evra. Međutim, on će, kako procenjuju, gotovo „ispariti“ do 2021. godine i spasti na oko četiri milijarde evra.\nLoše ugovorenih kredita i loše dokumentacije više neće biti\nKovačević: Novi implus za razvoj celog ZB i investicije\nObveznice vinule promet na BELEX-u na 1,7 mlrd RSD\nBesplatna obuka iz cirkularne ekonomije u građevinarstvu\nAMS Osiguranje: Kasko osiguranje – mislimo na vozače


Referendum o Kosovu na proljeće - Impuls\nObjavljeno: Četvrtak, 13 Juni 2019 09:04\nOvo je za "Blic" potvrdilo više izvora iz diplomatskih krugova. Međutim, ovaj scenario će biti moguć samo u slučaju da do sastanka uopšte dođe. Kako se poslednjih nedelja spekuliše, kancelarka Merkel i francuski predsednik Emanuel Makron su u sukobu oko načina na koji će se birati novi predsednik Evropske komisije, ali i oko toga ko će biti kandidati za evropske institucije. Iako u javnosti žele da ostave utisak da je sve u najboljem redu i da nema nesuglasica, jasno je što izvori bliski dvoma zvaničnicima potvrđuju da je došlo do zahlađenja na relaciji dve najmoćnije evropske političke figure.\n- Ukoliko do sastanka 1. jula uopšte dođe, što iz današnje perspektive deluje vrlo daleko i neizvesno, onda bismo mogli da očekujemo da tada bude formulisan neki okvir ili platforma, koji treba da posluže kao polazište za konačno rešenje problema - kaže sagovornik "Blica" iz diplomatskih izvora.\n- Onda bi dvema stranama bilo ostavljeno vreme, od nekoliko meseci ili više, da ispregovaraju ono što u tom osnovnom dokumentu stoji, da promene delove, ubace nove detalje i usaglase konačan predlog rešenja kosovskog problema i s tim izađu pred svoje građane - kaže naš sagovornik.


Uslovi za upotrebu | Linde Gas Srbija\nUpotreba ovog vebsajta pripremljenog od strane Linde AG je predmet sledećih odredbi:\n1.) Zaštitni znak i autorska prava, pravila upotrebe\nČitav sadržaj vebsajta, kao što su tekst, slike, diagrami,zvuk,animacije i video snimci, uključujući korporativni logo i brend, kao i oblik Linde AG web stranica, su zaštićeni Zakonom o zaštitninom znaku i Zakonom o autorskim pravima i drugim zakonima za zaštitu intelektualne svojine. Distribucija, promena ili kopiranje sadržaja ovih strana, uključujući format ili upotrebu bilo kojih tehnika formatiziranja su zabranjene.\nLinde AG izričito naglašava da neke od slika koje se nalaze na vebsajtu su zaštićene autorskim pravima od strane trećih lica.\nNikakva prava nisu dozvoljena preko ovog vebsajta za upotrebu intelektualne svojine sadržane u sajtu, uključujući brendove i prava prenošenja. Kopiranje,distribucija, reprodukcija, prosleđivanje i druge upotrebe su zabranjene bez pismene dozvole Linde AG. Ostali sadržaji vebsajta se takođe ne smeju kopirati, distribuirati, menjati ili omogućiti pristup trećim licima. Upotreba teksta, delova teksta ili vizuelnog materijala, posebno zahteva dozvolu Linde AG.\nKorisniku je dozvoljeno da pravi pojedinačne kopije vebsajta za ličnu, nekomercijalnu upotrebu, pod uslovom da sadržaj nije izmenjen u svrhu kopiranja i da sve reference industrijskog prava vlasništva su zadržane u kopiji ili umetnute samo ako su odlomci vebsajta upotrebljeni. Ako su sadržaji navedeni u štampi i drugim dokumenatima klasifikovanih kao javni mogu se koristiti u javnoj komunikaciji. Ovo ne uključuje one delove javnih dokumenata koji su zaštićeni zakonom o zaštitnom znaku ili autorskim pravima ili drugim zakonskim regulativama.\nLinde AG stalno proverava i dopunjava informacije predstavljene na vebsajtu. Iako su preduzete mere predostrožnosti, Linde AG ne može garantovati da vebsajt nema greški. Zbog toga kompanija ne prihvata odgovornost i ne garantuje da su obezbeđene informacije blagovremene i tačne. Isto se odnosi na sve druge veb strane kojima se pristupa hiperlinkom od strane Linde AG sajta, bilo da ovo pripada povezanim kompanijama ili trećim licima. Linde AG ne prihvata odgovornost za takve veb strane i nije odgovoran za zaštitu podataka od strane operatera na veb stranicama.\nLinde AG zadržava pravo da, u bilo koje vreme bez predhodnog obaveštenja, menja, pravi izmene i dodatke u informacijama i podacima. Bilo koje izjave na Linde AG vebstranici o budućnosti kompanije, su zasnovane na uverenju i procenama menadžmenta Linde AG i zbog toga su podložne promenama. Linde AG nije obavezan da ažurira izjave vezane za budućnost kompanije i ne prihvata nikakvu odgovornost za iste.\nLinde AG može zabraniti pristup vebsajtu u bilo koje vreme i ne garantuje neometani pristup sajtu.\nIako će Linde AG činiti napore da sajt nema virusa,ne može garantovati da će tako i biti.\n3. Vebsajt od strane trećih lica/linkovi\nVebsait sadrži linkove i preporuke na sajtove trećih lica. Ovi linkovi i preporuke ne podrazumevaju odobravanje sadržaja sajta trećih lica od strane Linde AG. Linde AG nije odgovoran za pristup sadržaja sajtova trećih lica i ne odgovara za bilo koju štetu ili povredu kaja proističe iz njihovih korišćenja, bez obzira na namenu. Linkovi na sajtove trećih lica su za Linde AG korisnike vebsajta i tamo su samo radi pogodnosti.\n4. Korisničke informacije\nDa bi nam omogućili da odgovorimo Vašim zahtevima za informacijama, od Vas mogu biti traženi lični podaci. Sve podatke sa Vaše strane dajete dobrovoljno i upotrebljavaju se samo u svrhe da bi se udovoljilo Vašem zahtevu za informacijom.Svi podaci se skupljaju, čuvaju, obrađuju i upotrebljavaju prema zakonu o zaštiti podataka.\n5. Primenjene zakonske odredbe\nSvi termini, sva pitanja i svi sporovi koji se odnose na upotrebu ovog vebsajta su predmet zakona Savezne Republike Nemačke izuzimajući odredbe privatnog međunarodnog prava i Konvencije Ujedinjenih Nacija o internacionalnoj trgovini robom (CISG).


Predsednik Srbije Aleksandar Vučić obratio se javnosti pošto se u Briselu u utorak sastao sa kosovskim premijerom Aljbinom Kurtijem u okviru dijaloga kojim posreduje EU i ocenio da je albanska strana pokazala da ne želi dijalog. Najavio je da će 22. juna u Skupštini Srbije detaljnije govoriti o svemu u vezi sa Kosovom.\nGovoreći o sastanku u Briselu, Vučić je kazao da je apelovao na međunarodnu zajednicu da "vodi računa da se ne dese incidenti koji bi mogli da ugroze mir i stabilnost u regionu".\n"Plašim se da bi takva vrsta neozbiljnosti mogla da dovede do eskalacije problema na Kosovu", kazao je predsednik i dodao da su za razgovor potrebni ljudi koji su "racionalni i koji znaju koji su njihovi domeni".\n"I posle neprospavane noći, mogu da potvrdim da oni koji su došli u ime Prištine hteli da nas nateraju da napustimo razgovore i da dijaloga ne bude. Sve što su govorili značilo je - želimo da izbegnemo dijalog".\nPredsednik Srbije je preneo da je zahtev Beograda bio da se formira Zajednica srpskih opština, a da je kosovski premijer Aljbin Kurti izašao sa predlogom da se formira "savet za srpsku manjinu na Kosovu", na šta se Vučić, kako kaže, "nasmejao".\nPreneo je da je albanska strana imala četiri zahteva, od kojih je glavni bio priznanje nezavisnosti Kosova - na šta je odgovorio da se "nikad neće desiti".\nDrugi zahtev, prema njegovim rečima, bio je da dve strane sklope sporazum o miru koji "mogu da sklope sve nezavisne države".\nZahtev kosovske strane, kaže Vučić, je bio da "CEFTA bude SEFTA", odnosno Sporazum o trgovnskoj saradnji zemalja Jugoistočne Evrope, kako bi "Kosovo moglo da bude predstavljeno kao nezavisna država, a ne kao sada sa zvezdicom kako stoji u CEFTA".\nRazgovori o nestalima\nPredsednik Srbije je rekao da se razgovaralo o nestalim osobama, ali da ni tu dve strane nisu uspele da postignu saglasnost.\n"Mi zaista želimo da postignemo dogovor po tom pitanju, da pokušamo da pokažemo da ne želimo nikoga da sakrijemo i istovremeno uspemo da se izborimo da prištinska strana omogući prilaz određenim mestima na Kosovu, kako bismo mogli da izvršimo iskopavanja i utvrdimo da li ima zakopanih Srba ili nema".\nVučić je rekao da je do sada 21 lokacija istražena, a da su na četiri pronađena tela ubijenih Albanaca, ali i da je Srbija tražila da se pretraži više lokacija, od kojih je jedna Košare, i da nije dobila povratnu informaciju. Za neke lokacije je, podseća, Srbija tražila da se pretraže još 2013, ali još nisu pretražene.\nPredsednik Srbije kaže da je sa bivšim premijerom Kosova Avdulahom Hotijem već dogovoreno kako će se rešavati pitanje nestalih osoba, ali da je albanska strana tražila da se "smeni Veljko Odalović (predsednik srpske komisije za nestala lica, prim.nov) jer je Gering i Gebels srpske fašističke politike".\nNovi susret predstavnika Beograda i Prištine u Briselu dogovren je za 25. jul.\n"Ja se nadam da će se razgovarati sa prištinskom stranom, ja se nadam da će se pojaviti i da će imati konstruktivniji odnos prema dijalogu, zbog svih nas", kazao je Vučić.


RTCG - Radio Televizija Crne Gore - Nacionalni javni servis :: Društvo :: Proslava Dana Evrope u duhu kulture\nDELEGACIJA EU 08. 05. 2018. 23:27 >> 23:20 0\nProslava Dana Evrope u duhu kulture\nDelegacija Evropske unije (EU) u Crnoj Gori, uz podršku EU Info centra i u saradnji sa ambasadama država članica, tradicionalno će obilježiti 9. maj, Dan Evrope.\nIz EU info centra saopšteno je da će proslava biti u duhu kulture jer je EU proglasila ovu godinu kao godinu Evropske kulturne baštine.\n„U okviru petodnevne proslave posjetioce očekuje bogat program. Učenici podgoričkih osnovnih škola takmičenjem u kvizu znanja Koliko znaš o EU pokazali su da su već spremni za pristupanje tom savezu“, kaže se u saopštenju.\nTitulu najboljih poznavaoca Unije dobile su učenice Osnovne škole „Radojica Perović“, Jelena Jovićević, Milica Đoković i Iva Dragaš.\n„Glavno slavlje rezervisano je za srijedu na platou ispred prostorija EU Info centra, gdje će svečanost otvoriti ambasador EU u Crnoj Gori, Aivo Orav i ministar kulture Aleksandar Boganović“, najavili su iz EU info centra.\nNavodi se da posjetioce očekuje raznovrsan dvočasovni program, a da će u okviru dječjeg programa nastupiti dječiji hor Zvjezdice i djeca iz podgoričkih vrtića.\nOni su kazali da je za najmlađe pripremljen zabavni program uz učešće animatora, a maskiraće se djeca iz vrtića „Maša“, „Đina Vrbica“ i „Ljubica Popović“.\n„Tokom ceremonije proslave biće uručene nagrade pobjednicima foto konkursa Naša kulturna baština – evropsko nasljeđe, Nini Kapičić, Nikolini Ražnatović i Vedranu Vujisiću“, kaže se u saopštenju i dodaje će se najbolje fotografije izložiti u prostorijama EU info centra.\nNajavili su da će se na platou ispred EU Info centra, održati Sajam ambasada država članica EU, a posjetioci će moći da se upoznaju sa različitostima Unije, osjete duh evropskih kultura, probaju njihova nacionalna jela, ali i da nauče o evropskoj kulturnoj baštini.\n„Za ljubitelje performansa nastupiće francuska trupa Zizani. U formi uličnog teatra, francuski umjetnici će se kotrljati u ogromnim plastičnim balonima, komunicirati sa publikom i plesati“, navodi se u saopštenju.\nIz EU info centra kazali su da će u petak u 18 sati, trupa Zizani nastupiti na tivatskoj rivi.\n„Proslava u srijedu u večernjim satima prelazi na glavni gradski trg gdje će nastupiti grupa Zoster i Darko Rundek i ekipa, a koncert će početi u 20 sati“, dodaje se u saopštenju.\nIz EU info centra su naveli da je za Nikšićane organizovan besplatan prevoz autobusom, polazak ispred hotela Onogošt u 18 sati, a povratak u 12 sati ispred EU Info centra.\nOni su najavili da će u subotu od 12 do 18 sati u saradnji sa ambasadom Njemačke u EU info centru organizovati Dan njemačkih društvenih igara.\nDelegacija EU u CG Dan Evrope\nCG pouzdan saveznik u odbrani evropskih vrijednosti


Vojvodina predstavlja turističke potencijale u Podgorici\nBack TURIZAM TURISTIČKE ORGANIZACIJE Vojvodina predstavlja turističke potencijale u Podgorici\nutorak, 17 oktobar 2017 16:43\nTuristička organizacija Vojvodine je pre pet godina organizovala prvu manifestaciju “Dani Vojvodine” u Beogradu sa željom da kroz direktan kontakt sa publikom promoviše celokupnu turističku ponudu Vojvodine. Od kraja prošle i tokom ove godine manifestacija je, pored Beograda i Zlatibora obuhvatila i gradove u susednim zemljama (Temišvar, Bijeljina, Budimpešta). Sada su pred nama još “Dani Vojvodine” u Banjaluci i Podogorici.\nZahvaljujući pokroviteljstvu Ministarstva trgovine, turizma i telekomunikacija i podršci Pokrajinskog sekretarijata za privredu i turizam, omogućen je nastavak ove kampanje, koja se pokazala kao zaista vredan i uspešan vid promocije. Činjenica je da je broj turista iz zemalja u regionu najdominantniji u ukupnom turističkom prometu APV, a iz godine u godinu i sve je veći. Prema podacima Republičkog zavoda za statistiku u 2016. godini broj turista iz Crne Gore je u porastu za 8,2%, a prema ukupnom broju dolazaka u APV turisti iz Crne Gore su na 13-om mestu.\nRelacije Crne Gore i Srbije zaista su neraskidive, pa i u smislu turizma, čemu svedoči podatak da je Crna Gora, već par godina unazad zemlja partner Međunarodnog sajma turizma u Novom Sadu.\nNadamo se da će ovakvim vidom promocije još više turista iz Crne Gore doći u Vojvodinu, te da će veze između ova dva naroda ojačati i podstaći saradnju i razmenu iskustava i znanja u raznim oblastima, a prvenstveno u oblasti privrede i turizma.\nTokom dva dana trajanja manifestacije, 27. i 28. oktobra, biće organizovan “Vojvođanski sokak”, na centralnom trgu u Podgorici sa pratećim kulturno-umetničkim programom. Svoju ponudu će pored Turističke organizacije Vojvodine predstaviti i turističke organizacije Vršca i Bačke Palanke, posetioci će moći da degustiraju fruškogorska vina, a nastupiće tamburaški orkestar Romansa, tamburaški sastav La Banda i muzička grupa Garavi Sokak.\nSandra Poleksić, PR


Adesanya razbio Costu i po drugi put odbranio titulu prvaka UFC-a u srednjoj kategoriji – Sport Centar Adesanya razbio Costu i po drugi put odbranio titulu prvaka UFC-a u srednjoj kategoriji – Sport Centar\nFantastični Israel Adesanya nokautirao je noćas Paula Costu u drugoj rundi UFC-a 253 u Abu Dabiju i tako drugi put odbranio titulu UFC-ova prvaka u srednjoj kategoriji.\nSjajni 31-godišnji Novozelanđanin nigerijskih korijena tako je stigao do 20. pobjede u karijeri u kojoj i dalje nema nijedan poraz. I Costa je do ove borbe bio neporažen (13-0), ali nije imao nikakve šanse protiv aktuelnog prvaka.\nAdesanya je dominirao od prve sekunde borbe, umarao je i mlatio Costu da bi ga minutu prije kraja druge runde lijevim krošeom složio na pod i serijom brutalnih udaraca natjerao sudiju da prekine borbu.\nAdesanya i Costa dugo su se prepucavali prije borbe i skoro se potukli na vaganju, ali je branilac naslova najbolje sačuvao za ring u kojemu je potpuno razbio Costu.\nisrael adesanyapaulo costaufc\nGaethje: Kada vas udave, malo odspavate i već ste spremni za novi izazov\nNurmagomedov: Hvala ti oče, naučio si me svemu u životu, neka te Allah nagradi\nMcGregor poslao emotivnu poruku Khabibu nakon što je Dagestanac objavio da se povlači


Na Dan civilne zaštite TOC potpisao ugovor sa REC-om o nastavku finansiranja projekta Klikni zeleno – Timočki Omladinski Centar\nU Beogradu je 1. Marta 2018. Godine, na Dan civilne zaštite, u EU info centru dodeljeno je 11 grantova za nastavak projekata, koje je 11 konzorcijuma iz cele Srbije realizovalo u toku 2016. i 2017. Godine.\nTimočki omladinski centar i ovaj put je jedna od 11 organizacije koje su dobile nastavak institucionalnog granta u okviru “Programa podrške civilnom društvu u Srbiji u oblasti zaštite životne sredine (CSOnnect)”, koji realizuje Regionalni centar za zaštitu životne sredine za Centralnu i Istočnu Evropu – REC kancelarija u Srbiji uz finansijsku podršku Švedske agencije za međunarodnu saradnju i razvoj.\nTOC nastavak projekata Klikni zeleno realizuje u partnerstvu sa Omladinom JAZAS-a Požarevac, Društvom za zaštitu prirode “Stara planina” iz Pirota i Krovnom organizacijom mladih Srbije.\nTokom prvog dela projekta Klikni zeleno TOC i konzorcijum oko TOC-a formirali su mrežu Klikni zeleno – mrežu OCD istočne Srbije koje se bave životnom sredinom. Za predstavnike članica mreže Klikni zeleno realizovana su 3 treninga za jačanje kapaciteta iz oblasti pisanje javnih politika, zatim javno zagovaranje i volontiranje u vanrednim situacijama i zaštita prirode. Takođe, tokom prvog perioda realizacije projekta Klikni zeleno obeleženo je nekoliko Međunarodnih dana u Zaječaru, Požarevcu i Boru (Dan zaštite životne sredine, Dan vode… ) uličnim akcijama u koje su direktno uključivani građani, a takođe održani su i regionalni sastanci u Zaječaru, Požarevcu i Pirotu, koji su okupili OCD koje se bave životnom sredinom u tim okruzima, kada su imali priliku da analiziraju situaciju po pitanju stanje životne sredine.\nNastavak projekta Klikni zeleno fokurisan je na 3 teme iz Poglavlja 27 i to civilnu zaštitu, horizontalno zakonodavstvo i zaštitu prirode. Shodno temama na koje je fokusiran projekat u narednom periodu biće realizovana 2 seminara sa ciljem jačanja kapaciteta TOCa i mreže Klikni zeleno na teme Modeli upravljanja zaštitom životne sredine u EU i kod nas, kao i Volontiranje i volonterski menadžment u civilnoj zaštiti. Takođe, u narednom period biće izrađeni i priručnici o zaštićenim prirodnim dobrima i o volonterskom menadžemntu i vanrednim situacijama. Tokom realizacije projekta građani će direktno biti uključeni u realizaciju projekta kroz lokalne akcije kojima ćemo promovisati zaštitu životne sredine i pričati o značaju uključivanja svih građana u ovu oblast.\nSmatramo da će ovaj grant doprineti jačanju kapaciteta TOC-a i mreže Klikni zeleno kako bi se proaktivno i relevantno bavili zaštitom životne sredine sa posebnim osvrtom na civilnu zaštitu, zaštitu prirode i horizontalno zakonodavstvo.\ncivilna zaštita, DSP, horizontalno zakonodavstvo, Klikni Zeleno, koms, mladi, OJPO, TOC, zaštita životne sredine


Blic , Srna\nNa Novom groblju u Banjaluci danas je služen parastos i položeno cveće povodom obeležavanja 27 godina od stradanja 12 beba u Kliničkom centru zbog nedostatka kiseonika, koji nije mogao biti dopremljen ovoj zdravstvenoj ustanovi kopnom zbog ratnih destava, a ni vazdušnim putem jer je na snazi bila zabrana Saveta bezbednosti UN za letove iznad BiH.\nSekretar Udruženja „12 beba“ Željka Tubić poručila je da se nikada nikome u svetu ne sme ponoviti zločin koji se desio prilikom tragične smrti 12 beba u Kliničkom centru Banjaluka 1992. godine zbog nedostatka kiseonika.\nTubićeva je istakla da će zvezdice uvek sijati i da će živeti sećanje na njih.\n- Stradanje naših 12 zvezdica treba da im bude opomena za sve buduće postupke - istakla je Tubićeva, obraćajući se kod spomen - obeležja „Život“ u centru Banjaluke povodom obeležavanja 27 godina od tragične smrti 12 banjalučkih beba.\nAkademik Mihajlo Vukas izjavio je da bi 12 banjalučkih beba danas bilo živo da na Drini nije zaustavljen konvoj humanitarne pomoći sa lekovima i kiseonikom, koji je 1992. godine predvodio iz Geteborga do Beograda.\n- Nakon ovog događaja pitao sam osobu koja je za to bila odgovorna: “Zašto decu?”, a odgovor je bio: “Nisu naša” - rekao je Vukas kod spomen-obeležja “Život”.\nOn nije želeo da otkrije identitet osobe koja mu je to rekla.\nVukas, koji je penzionisani torakalni hirurg iz Geteborga, rekao je da je došao u Banjaluku da od majki ovih beba traži oproštaj nakon 27 godina.\n- Nisam stigao da posao završim i kiseonik dopratim do Banjaluke preko Drine. To je moja greška i moja rana zbog koje i danas patim. Majke, molim vas za oproštaj - rekao je Vukas koji je kao hirurg radio 46 godina.\nDirektor Republičkog centra za istraživanje rata, ratnih zločina i traženje nestalih lica Milorad Kojić smatra da je zbog kompleksnog uređenja u BiH trenutno nemoguće da Republika Srpska tuži UN zbog ratnog zločina počinjenog nad 12 banjalučkih beba 1992. godine.\n- U ovim kompleksnim odnosima Bošnjaci sigurno ne bi dozvolili da se tuži Savet bezbednosti UN, tako da je to u ovom momentu nemoguće, ali bi trebalo da se odredi sud koji bi bio nadležan da procesuira odgovorne - rekao je Kojić novinarima, prenosi Srpskainfo.\nOn je podsetio da nije tužena ni Hrvatska za agresiju koju je uradila tada prema BiH i Republici Srpskoj.\nKojić je podsetio da je Republički centar radio istraživanje u vezi sa stradanjem 12 beba i da su došli do zaključaka da u ovom slučaju nije jedina odgovornost Saveta bezbednosti UN.\n- Savet bezbednosti je uveo zabranu leta i to nije sporno, ali zabrana leta nije bila iz Sarajeva, Zagreba ili iz bilo koje druge zemlje sveta. Da je tada postojala volja, mogao se dopremiti kiseonik u Klinički centar Banjaluka - istakao je Kojić.\nVence kod spomen - obeležja „Život“ u centru Banjaluke položile su majke 12 umrlih beba, izaslanik srpskog člana Predsedništva BiH Radovan Kovačević, izaslanik predsednika Republike Srpske Miladin Dragičević, delegacija Narodne skupštine Republike Srpske, delegacija Ministarstva rada i boračko-invalidske zaštite Republike Srpske i gradonačelnik Banjaluke Igor Radojičić.\nVence su položili i generalni konzul Srbije u Banjaluci Vladimir Nikolić, delegacija Univerzitetskog kliničkog centra Republike Srpske, delegacije Republičke i Gradske organizacije porodica poginulih, Saveza logoraša i Saveza udruženja ratnih vojnih invalida Republike Srpske, Udruženja žena žrtava rata RS, predstavnici terenske kancelarije OEBS-a u Banjaluci, te delegacija Crvenog krsta RS.\nUN zabranio međunarodne letove\nPodsećamo da su odlukom Saveta bezbjednosti UN u maju i junu 1992. godine bili zabranjeni međunarodni letovi, čak i oni sa bocama kiseonika iz Beograda za Banjaluku, zbog čega je preminulo 12 tek rođenih beba koje su bile u inkubatorima.\nVojska Republike Srpske je, nakon ovog tragičnog događaja, probila koridor u Posavini i oslobodila pravac prema granici sa Srbijom, koji su do tada blokirale muslimanske i hrvatske snage.\nPrva beba umrla je 22. maja 1992. godine, nakon čega je usledila agonija i smrt ostalih beba. Do 19. juna 1992. u Banjaluci je umrlo 12 beba koje su postale simbol kršenja ljudskih prava i neljudskosti međunarodne zajednice.\nTrinaesta beba Slađana Kobas bitku za život izgubila je sa 14 godina, a četrnaestoj bebi Marku Medakoviću nedostatak kiseonika ostavio je posledice za celi život.


Fudbal: Super liga Srbije 2017/18, 26. kolo - Dan u Beogradu\nNaslovna » Izlasci » Sport » Fudbal: Super liga Srbije 2017/18, 26. kolo\nFudbal: Super liga Srbije 2017/18, 26. kolo\nAh Neša 6. mart 2018. Sport Postavite komentar\nU sredu, 7. marta, u okviru fudbalske Super lige Srbije na programu su svi mečevi 26. kola takmičarske sezone 2017/18.\nU Beogradu se igraju dve utakmice: Partizan – Rad i Voždovac – Mladost.\nJedan od najzanimljivijih mečeva 26. kola Super lige Srbije igra se u Humskoj gde domaći Partizan dočekuje gradskog rivala, ekipu Rada koja je trenutno na 15. mestu. Crno-beli se nalaze u krizi, to je sada više nego jasno, a duel sa „građevinarima“ prilika je da vidimo da li će fudbaleri i stručni štab aktuelnog šampiona pronaći izlaz iz trenutne situacije. Ekipa Partizana trenutno zauzima 2. mesto na tabeli sa 52 osvojena boda, a u prethodnom kolu crno-beli su poraženi na gostovanju u Nišu od ekipe Radničkog rezultatom 1:0.\nU duelu sredine tabele, Voždovac na krovu TC „Stadion“ dočekuje ekipu Mladosti koja ima čak 14 bodova manje.\nLjubitelji TV prenosa biće u prilici da direktno prate dva meča: Partizan – Rad (Arena 1, 15.30) i derbi kola Vojvodina – Crvena zvezda (Arena 1, 18.00).\nSuper liga Srbije, 26. kolo – parovi:\n• Mačva – Napredak\n• Vojvodina – Crvena Zvezda\n• Voždovac – Mladost\n• Spartak – Zemun\n• Javor – Radnički\n• Partizan – Rad\n• Borac – Čukarički\n• OFK Bačka – Radnik\nTagovi1. april u beogradu beograd fk partizan fk voždovac fudbal izlasci sport super liga srbije\nPrethodni Kinoteka: Sećanje na… Nebojša Glogovac (1969-2018)\nSledeći Narodni muzej obeležava Dan žena


Mobilni telefoni : Pixel 2 XL Black and White 64gb Sealed Box 16.10.2019 - ID 83339894 - KupujemProdajem\nMobilni telefoni > Google Pixel > ID oglasa: #83339894 (postavljen: pre 4 dana)\nPixel 2 XL Black and White 64gb Sealed Box\nGoogle Pixel 2XL u popularnoj Panda kolor varijanti, verzija sa 64gb memorije, novo neotvoreno pakovanje! Telefon je stigao direktno iz Google kao zamenski za oštećen Pixel u garantnom roku. Uz telefon idu i kompletni pripadajući dodaci koji su potpuno novi (punjač, data cable, usb type c adapter, 3.5mm adapter). Za one koji ne znaju, i kojima je čudno ovakvo pakovanje telefona (telefon dolazi u slim kutiji u kojoj je telefon, krpica i sim iglica), Google u ovakvom pakovanju šalje nove telefone kada Vam se pokvari Pixel u garantnom roku. Reč je o potpuno novom telefonu, u foliji, i na samoj kutiji se nalaze zaštitne nalepnice koje nisu skidane. Obzirom da se novi Pixeli dvojke već odavno zvanično ne prodaju online na Google Store, sve ih je teze naci u originalnoj kutiji i neotvorenom pakovanju (ne nasedajte na oglase o novom Pixelu koji je stigao iz Kine i kupljen na Aliju, a radi se o prepakovanom starom telefonu)!


Dodik: Zabraniti djelovanje Suda i Tužilaštva BiH u Republici Srpskoj - Klix.ba\nBiH Dodik: Zabraniti djelovanje Suda i Tužilaštva BiH u Republici Srpskoj\nDodik: Zabraniti djelovanje Suda i Tužilaštva BiH u Republici Srpskoj\n29.12.2011. u 22:11\nMilorad Dodik (Foto: G. Kec/Sarajevo-x.com)\nPredsjednik Republike Srpske Milorad Dodik izjavio je da će obustavljanje istrage Specijalnog tužilaštva Republike Srpske protiv njega i saradnika biti impuls za ukidanje Suda i Tužilaštva BiH i da će zajedno sa ministrima u Vladi RS-a u narednom periodu zatražiti zabranu djelovanja ovih institutucija na prostoru Republike Srpske.\nDodik je rekao da je iza pokretanja istrage protiv njega stajao Transparensi internešnel koji je radio po nalozima tadašnjeg zamjenika visokog predstavnika Rafija Gregorijana, te američka i britanska ambasada u Sarajevu i određeni funkcioneri Evropske komisije.\nOn je dodao da je taj "opšti projekat međunarodne zajednice" pokrenut iz očaja, nakon što pritisci na Republiku Srpsku da odustane od svoje politike nisu davali efekte.\n"Mi na ovome ne smijemo da zastanemo, jer to nije bila priča o ličnostima, već o konceptu uperenom protiv politike Republike Srpske na bazi neprovjerenih medijskih informacija i neki od tih medija moraju da odgovore da li su bili profesionalni", rekao je Dodik za Radio-televiziju Republike Srpske.\nOn je naglasio da nema namjeru da onima koji su bili uključeni u ovaj projekat da bilo kakvu institucionalnu podršku, dok će mnoge pokušati da procesuira sa, kako je rekao, dokazima koji su evidentni.\nMinistar pravde Republike RS-a Džerard Selman ocijenio je da su odlukom Specijalnog tužilaštva Srpske o obustavljanju istrage osnažene pravosudne institucije BiH i da će to po automatizmu dovesti do zatvaranja niza istraga po ovom osnovu.\nOn je dodao da Sud i Tužilaštvo BiH ne zaslužuju status koji imaju i da u narednom periodu moraju biti ukinuti ili redefinisani.\nSelman je rekao da se nakon ove odluke Specijalnog tužilaštva Republika Srpska neće povući iz strukturalnog dijaloga o reformi pravosuđa, jer želi da pravosudne institucije u BiH budu potpuno nezavisne od svih drugih vlasti i od međunarodnog faktora.\nOn ističe da su određeni federalni mediji u ovom procesu podlegli političkom pritisku, te da bi neki funkcioneri trebalo da podnesu ostavke, prije svega tadašnji zamjenik direktora Agencije za istrage i zaštitu BiH Dragan Lukač.\n"Tužilaštvo BiH prenijelo je istragu na Specijalno tužilaštvo Republike Srpske, jer njegovi tužioci nisu imali hrabrosti da kažu da ne postoje elementi krivičnog djela", rekao je Selman i dodao da u narednim danima očekuje napade federalnih medija na Specijalno tužilaštvo Republike Srpske.\nDirektor Radio-televizije Republike Srpske Dragan Davidović rekao je da u narednom periodu teren pravne borbe treba prenijeti u Sarajevo kako bi se dokazalo da se radilo o opsežnom projektu protiv institucija Republike Srpske.\nOn je dodao da je cjelokupni projekat počeo 2007. godine kada je u Sarajevu postalo jasno da će Republika Srpska da uspostavi elemente državne uprave i time steći prednost u odnosu na ostatak BiH.\nSpecijalno tužilaštvo Republike Srpske donijelo je juče naredbu o obustavljanju istrage u krivičnom predmetu protiv Milorada Dodika, Mladena Lazendića, Nedeljka Čubrilovića, Fatime Fetibegović, Milenka Dakića, Aleksandra Džombića i Dragana Davidovića, sprovedene po naredbi Tužilaštva BiH, jer nema dovoljno dokaza da su učinili krivično djelo zloupotreba službenog položaja ili ovlaštenja.\nMinistarstvo obrazovanja 72\nUpozorenje roditeljima i školama u Sarajevu: Među učenicima se pojavio trend samopovređivanja\nprije 19h 39m 110\nPrije nekoliko dana 29\nProcurilo pismo koje je Trump poslao Erdoganu: Nemoj biti budala...\nprije 10h 23m 107\nDrugi mandat 3.4k\nSebija Izetbegović ponovo izabrana za generalnu direktoricu KCUS-a\nprije 6h 10m 383\nNevjerovatni propusti 40\nSuspendirana dvojica policajaca zbog stravične nesreće na autoputu A1 krajem augusta\nprije 3h 52m 49\nSarajevo: Maloljetnica uhapšena zbog sumnje da je ubila bebu, majka joj navodno pomogla\nprije 23h 4m 123\nSlučaj učitelja iz Vranja: „Nevidljivi smo 365 dana u godini"\n„Odliv mozgova": Koliko u evrima košta odlazak mladih iz regiona\nBregzit: Postignut novi dogovor Britanije i Evropske unije\nVatikan predstavio „eBrojanicu" - najnoviji gedžet za vernike\nLGBT i lažne terapije: Dan kada sam upoznao „terapeuta za preobraćanje gej osoba“


Beta | 22. avg 2019.\nKoordinacija srpskih udruženja porodica nestalih i ubijenih lica na prostoru bivše Jugoslavije je danas, povodom godišnjice otmice novinara Radio Prištine Đura Slavuja i Ranka Peranića, negodovala što počinioci tog zločina nisu kažnjeni.\nSrpska koordinacija navodi da su 21. avgusta 1998. godine, novinari Djuru Slavuja i Ranko Peranić, kidnapovali pripadnici terorističke Oslobodilačke vojske Kosova, na putu Velika Hoča – Zočište, kada su krenuli ka manastiru Sveti Vrači, da snimanja priloga o povratku otetih kaludjera.\n„Sudbina novinara “Radio-Prištine“, nije rasvetljena ni danas, a tužilac “EULEKS-a“ je odluku o obustavljanju istrage, zbog navodnog nedostatka dokaza, supruzi Ranka Peranića, uručio novembra 2017. godine. Nema podataka da je u vezi ovih zločina iko saslušavan, čak ni po komandnoj odgovornosti, iako su imena ‘komandno odgovornih’ pripadnika tzv. Oslobodilačke vojske Kosova u zoni otmice – javna tajna“, navelo je udruženje.\nSpomen-ploča koju je na mestu otmice postavilo Udruženje novinara Srbije, sedam puta je uništavana, što ukazuje da, kako je saopšteno, albansko društvo na Kosovu nema elementarno poštovanje prema srpskim žrtvama.\nSrpska koordinacija sa ogorčenjem konstatuje da o zločinim tzv. Oslobodilačke vojske Kosova svedoče i otmice i ubistva Ljubomira Kneževića, novinara “Jedinstva“, Aleksandra Simovića, novinara i prevodioca, Marjana Melonašija, novinara srpske redakcije Radio Kosova, Momira Stokuće, foto-reportera saradnika “Politike“ i drugih.\nUkazuju da niko nije odgovarao za zločine počinjene nad srpskim novinarima na Kosovu i Metohiji, niti je protiv bilo koga podignuta optužnica, te „pozivaju pravosudne vlasti da prekinu tu necivilizovanu praksu nekažnjavanja zločina počinjenih nad Srbima na Kosovu i Metohiji“.\nNestali i ubijeni novinari na Kosovu: Dvostruke žrtve i dalje čekaju pravdu\n← „RTS klub“ – poboljšanje beogradske kulturne krvne slike (VIDEO)\nUNS na godišnjici otmice Slavuja i Perenića: Nećemo mirovati dok zločinci i otmičari ne budu kažnjeni →


London i Brisel u potrazi za izlaskom iz zastoja u dogovorima o odnosima posle Bregzita - Svet - Dnevni list Danas\nPočetna » Svet » London i Brisel u potrazi za izlaskom iz zastoja u dogovorima o odnosima posle Bregzita\nLondon i Brisel u potrazi za izlaskom iz zastoja u dogovorima o odnosima posle Bregzita\nPregovori Londona i Brisela o odnosima posle Bregzita nastavljeni su danas preko video linka bez velike nade za proboj uprkos pritiska rokova, posle usporavanja zbog pandemije korona virusa koja je mobilisala svu energiju dve strane.\n0Piše: Beta-AP 02. juna 2020. 17.42 Izmenjeno: 17.43\nOcenivši situaciju kao „ozbiljnu“ pregovarač EU Mišel Barnije je u listu Mond pozvao Britance da pokažu „više realizma“. On im zamera da pokušavaju da dobiju neku vrstu najboljeg od trgovinskih sporazuma koje je London imao sa EU u prošlosti bez davanja kontra ustupaka.\n„Ono što ne možemo da prihvatimo su zahtevi EU koji bi značili da mi predamo naša prava nezavisne države. Mi želimo jedan osnovni sporazum na osnovu onoga što je EU dala drugim zemljama“, naveo je Dauning strit danas.\nPosle tri runde pregovora od početka marta, otprilike jedna runda mesečno, razlike su i dalje ogromne. Izbijaju i tenzije poput nedavne razmene oštrih pisama između Mišela Barnijea i njegovog britanskog kolege Dejvida Frosta.\nSituacija je dalje zakomplikovana pandemijom korona virusa zbog koje oko sto pregovarača sa obe strane rade preko video veze u nastojanju da dođu do sporazuma do kraja godine.\nBarnije smatra da nova runda pregovora, koja je počela danas popodne i koja će trajati do petka pre podne, treba da omogući da se vidi da li će Velika Britanija napustiti unutrašnje tržište i carinsku uniju, sa ili bez dogovora sa EU.\nDokle se stiglo treba da se proceni krajem juna prilikom sastanka na visokom nivou između predsednice Evropske komisije Ursule fon der Lajen, predsednika Evropskog saveta Šarla Mišela i britanskog premijera Borisa Džonsona.\nLondon je ranije taj datum odredio kao granicu preteći da neće nastaviti pregovore ako se ne ostvari dovoljan napredak. Međutim to je bilo pre šoka pandemije, koja je uvela Evropu u istorijsku recesiju.\nZa Brisel odnosi sa Londonom posle razlaza 31. januara, su otišli u drugi plan naspram hitnosti podsticaja privrede posle mera zbog korona virusa.\nStručnjak Anan Menon ocenio je da se ne može mnogo očekivati od nove runde pregovora ali da ne veruje da će Britanci prekinuti pregovore ako nema napretka pošto se situacija potpuno promenila sa virusom.\nLondon ipak treba da se izjasni pre kraja juna o mogućem traženju odlaganja kraja prelaznog perioda, na godinu dana ili dve. Prelazni period se završava 31. decebra, a Britanija je više puta isključila mogućnost da će tražiti da se on produži, čak i ako EU to bude tražila.\nBregzit, Evropska unija, Velika BritanijaBrisel\nDo sutra u podne odluka EU o otvaranju granica za državljane Srbije, Crne Gore i još 12 zemalja\nEU i Velika Britanija nastavili pregovore, sastali se u Briselu\nDžonson i vođe EU 15. juna razgovaraju o pregovorima o odnosima posle Bregzita


Donesen plan inkluzije raseljenih lica | Palelive.com\nPočetna Regija Sokolac Donesen plan inkluzije raseljenih lica\nSOKOLAC – Opština Sokolac usvojila je Lokalni akcioni plan socijalne inkluzije raseljenih lica, kako bi na najbolji način pomogla stambeno zbrinjavanje ljudi koji do sada nisu riješili ovo važno pitanje.\nNačelnik Odjeljenja za prostorno uređenje i stambeno-komunalne poslove opštine Sokolac Mirjana Subašić rekla je Srni da je Lokalni akcioni plan socijalne inkluzije raseljenih lica osnov za ulazak u realizaciju CRS-ovog /Catholic Relief Services/ projekta “Podrška CEB dva projektu u uspostavljanju pravnog okvira i izgradnji kapaciteta u oblasti socijalnog stanovanja na lokalnom nivou”.\nSubašićeva je navela da je istovremeno riječ o polaznoj tački za sve buduće donatore, sa ciljem pomoći ovoj ugroženoj kategoriji stanovništva.\nProjekat je rezultat potpisanog sporazuma između Ministarstva za izbjegla i raseljena lica Republike Srpske, opštine Sokolac i CRS-a, a finansira ga UNHCR.\n“Projekat podrazumijeva raspuštanje kolektivnih i alternativnih centara, a na području opštine Sokolac postoje dva takva – Podromanija i Brezijak”, rekla je Subašićeva.\nProjekat “Podrška CEB dva” ne znači besplatno stanovanje, već podrazumijeva plaćanje zakupa. Sredstva prikupljena od naknade biće uplaćena na poseban račun i koristiće se za održavanje stambenih jedinica socijalnog stanovanja.\nSubašićeva je istakla da će sprovođenjem ovog projekta biti olakšan položaj raseljenih lica, poboljšana njihova prihvaćenost na području opštine Sokolac, kako bi postali ravnopravni članovi zajednice.\nIzradi Lokalnog akcionog plana socijalne inkluzije raseljenih lica prethodilo je prikupljanje potrebnih podataka o trenutnom stanju i iskazivanje interesa opštine Sokolac za učešće u projektu “Podrška CEB dva”.\nOdbornici opštine Sokolac prihvatili su juče zaključak o usvajanju Lokalnog akcionog plana socijalne inkluzije raseljenih lica u ovoj opštini.\nPrethodni članakUskoro osnivanje atletskog kluba\nNaredni članakNegi Stjepanović nagrada “Najbolji menadžer u bibliotekarstvu”


Gejtsovo nepotrošivo bogatstvo – The PRESTIGE\nBogatstvo Bila Gejtsa, osnivača Majkrosofta, procenjuje se na 89,4 milijarde dolara. Biznis insajder je izračunao da ako bi dnevno potrošio milion dolara, trebalo bi mu 245 godina da potroši to bogatstvo\nAli oni navode i kako je zaradio toliko novca i na šta ga troši. Gejts je osnovao Majkrosoft 1975. godine, a već 1987. godine, je postao najmlađi milijarder na svetu u svojoj 31. godini, dok je 1995. godine postao najbogatiji čovek na svetu, od kada je na vrhu liste.\nGejts je takođe jedan od najvećih filantropa na svetu, što nam govori posvećenost fondaciji Bil i Melinda Gejts koja pomaže ljudima koji boluju od side i drugih bolesti karakterističnih za nerazvijene zemlje, omogućuje školovanje siromašnima i drugo.\nIpak i dalje pokazuje svoju filantropsku stranu. 2010. godine su Bil, Melinda i Voren Bafet kreirali The Giving pledge organizaciju preko koje, uz druge bogate ljude, dele svoje bogatsvo u humanitarne svrhe.


5 filmova koji nas uče da intezivna ljubav nije uvek ona prava – WANNABE MAGAZINE – BGD Novine\n5 filmova koji…\nBudući da tek kad smo stariji i kada prođemo kroz razne vrste veza (i faze u njima), počnemo da cenimo mir, dok kada smo mlađi i naivniji, za svakakvu vrstu ljubavi možemo da pomislimo da je ona prava. U grčkoj filozofiji, intezivna ljubav se naziva Eros, ali Grci su smatrali da postoje neki odnosi u kojima Eros izbledi, i tek tada, kada se strasti stišaju, počinje zaista da se nazire ono što mi danas smatramo pravom ljubavlju. U nekim ranijim godinama tražili smo ludilo, tražili smo vatru, strast i ljubav koja obuzima, misleći da je ljubav samo takva i nikakva drugačija. Ipak, tek smo kasnije naučili da vatra pre nego što potpuno sagori dobro opeče i da ljubav koja obuzima može toliko da nas obuzme da nam je teško da udahnemo vazduh. U nastavku teksta donosimo vam 5 filmova koji najbolje prikazuju intezivnu ljubav, a posle nekih ćete i shvatiti koliko one zapravo bolesno deluju nekom sa strane.\nOrkanski visovi u svojoj osnovi imaju ljubav, ali ne baš čistu, nesebičnu i jednostavnu (ma da li je ljubav ikada jednostavna). Love hate relationship uvek krije neke mnogo dublje traume i probleme – u ovom slučaju to su klasne razlike i devijantno društvo. Ponekad ljubav zaista nije dovoljna – pogotovo ne ovako polovna kao između Keti i Hitklifa. S druge strane, niko ne može da spori vanzemaljsku ljubav i povezanost koju oni osećaju jedno prema drugom, što se vidi u svakoj njihovoj reči i pogledu. Ipak, ako uz nju idu i osveta i bol, ona je daleko od zdrave. Ovaj film je nastao po istoimenoj knjizi Emili Bronte, i ovo je njegova prva verzija iz 1939, posle nje je snimano još minimum 5 verzija, ali nijedna nije toliko autentična kao ova.\nMad Love je španski biografski film čija je radnja smeštena u 14. vek kada je na španskom tronu bila kraljica Huana I od Kastilje, ćerka Izabele od Kastije koja je dala brodove Kolumbu da bi pošao u ekspediciju koja će se završiti otkrivanjem Amerike. Huana je istoriji poznatija kao Luda Huana (Juana La Loca). Njeno ludilo dolazi upravo iz ljubavi koju je osećala prema svom mužu, Filipu. Njihov strastveni odnos ih je obuzeo oboje, ali Filip je uspeo da se iskontroliše, dok njegovoj supruzi to ipak nije pošlo za rukom, što je postalo problem kako za njihov odnos, tako za geopolitičku situaciju zemalja u srednjem veku.